รายการความเข้าใจผิดที่พบบ่อย

**รายการความเข้าใจผิดที่พบบ่อย** นี้แก้ความเชื่อและความเข้าใจผิด ๆ ที่แพร่หลายในปัจจุบัน ในประเด็นต่าง ๆ ที่น่าสนใจ *โดยมีแหล่งอ้างอิงที่ได้กำหนดความเข้าใจผิดคู่กับความจริงแต่ละอย่างแล้ว* ให้สังเกตว่า แต่ละรายการเขียนโดยเป็น*การแก้ไข* และอาจไม่ได้กล่าวถึงความเข้าใจผิดเองตรง ๆ 

## ศิลปะและวัฒนธรรม
### อาหารและการปรุงอาหาร

#### การปรุงหุงอาหารทั่วไป
* การย่าง/การปิ้ง/เผาเนื้อด้านนอกให้เกรียมจริง ๆ อาจทำให้เสียความชื้น เทียบกับการหุงวิธีอื่น เพราะคุณค่าของการย่างโดยทั่วไปก็คือ การทำให้เกิดผิวสีน้ำตาลที่กรอบอร่อยผ่านปฏิกิริยาเมล์ลาร์ด
* งานศึกษาหนึ่งพบว่า อาหารที่หุงด้วยแอลกอฮอล์ (เหล้า) จะเหลือแอลกฮอล์เพียง 25% หลังจากการตุ๋น/เคี่ยว/ปิ้ง/ผิง/อบ/ย่าง 1 ชม. และ 10% หลัง 2 ชม. แต่ในกรณีทั้งสอง แอลกฮอล์ที่เหลืออยู่ในอาหารน้อยครั้งจะพอเป็นเหตุให้เมาแม้แต่เพียงเล็กน้อย
* ไม่มีข้อมูลคงเส้นคงวาที่สนับสนุนเรื่องว่าโมโนโซเดียมกลูตาเมต (ผงชูรส) จะจุดชนวนไมเกรนหรืออาการอื่น ๆ ที่เชื่อว่าเกิดจากผงชูรส แม้จะมีรายงานถึงกลุ่มประชากรย่อยที่ไวผลชูรส แต่ก็ไม่พบในการทดลองที่ใช้กลุ่มควบคุมและยาหลอก
* เตาอบไมโครเวฟไม่ได้หุงอาหารให้สุกจากข้างในออกมาข้างนอก เพราะความลึกที่คลื่นไมโครเวฟสามารถเจาะถึง จะขึ้นอยู่กับองค์ประกอบของอาหารและความถี่คลื่นที่ใช้ โดยคลื่นความถี่ที่ต่ำกว่าคือยาวกว่า จะหุงอาหารให้สุกได้ลึกกว่า
* การใส่โลหะในเตาอบไมโครเวฟไม่ได้ทำอิเล็กทรอนิกส์ของเตาให้เสียหาย แต่ก็มีปัญหาความปลอดภัยอื่น ๆ รวมทั้ง ไฟฟ้าอาจอาร์กบนโลหะที่ไม่ได้ออกแบบให้ใส่ในเตาได้ ซึ่งอาจทำให้โลหะร้อนพอเป็นอันตรายต่ออาหาร ผิวหนัง หรือวัสดุในเตา แต่ก็มีโลหะที่ออกแบบเพื่อใช้กับเตาไมโครเวฟได้โดยไม่มีปัญหา ตัวอย่างรวมทั้งผิวโลหะที่ใช้หุ้มอาหารเพื่อเปลี่ยนคลื่นไมโครเวฟให้เป็นความร้อนเพื่อทำอาหารให้กรอบ หรืออุปกรณ์ทำพิซซ่าต่าง ๆ 
* เตาอบไมโครเวฟทำงานโดยทำวัสดุไดอิเล็กตริกให้ร้อน ไม่ใช่สร้างความถี่พ้อง (ความถี่เรโซแนนซ์) ของน้ำ และดังนั้น จึงสามารถสร้างเตาไมโครเวฟให้ใช้คลื่นความถี่ต่าง ๆ มากมาย อนึ่ง ความถี่พ้องของโมเลกุลน้ำที่ 22&nbsp;GHz ก็มีความยาวคลื่นสั้นเกินไปที่จะอุ่นอาหารอื่น ๆ ให้ลึกพอสมควร ความถี่คลื่นของเตาปกติจะอยู่ที่ 2.45&nbsp;GHz ส่วนหนึ่งก็เพราะสามารถเจาะลึกอาหารที่มีขนาดพอสมควร และส่วนหนึ่งก็เพื่อเลี่ยงรบกวนคลื่นความถี่ที่ใช้เพื่อสื่อสารเมื่อเตาเริ่มขายตอนแรก ๆ
* กาแฟสดแก้วปกติจะมีกาเฟอีนมากกว่าเอสเปรสโซหนึ่งแก้วฉ็อต ความเชื่อผิดที่กลับกันมาจากความเข้มข้นกาเฟอีนที่สูงกว่าของเอสเปรสโซ แต่ปริมาณกาเฟอีนจะแพ้กาแฟสดเพราะปริมาณกาแฟที่ไม่เท่ากัน

#### ชื่ออาหาร
ชื่อของอาหารหลายชนิดสามารถสร้างความสับสน เนื่องจากชื่อนั้นไม่เกี่ยวข้องกับทั้งถิ่นที่มาหรือส่วนประกอบเลย ในขณะที่อาหารอีกหลายชนิดมีชื่อเรียกชวนหัวเราะ สาเหตุที่เป็นไปได้ก็คืออาหารบางชนิดตั้งชื่อตามสถานที่มีชื่อเสียง แต่ไม่ได้เป็นอาหารดั้งเดิมของที่แห่งนั้น บางชื่อเกิดจากการแปลความหมายผิดหรือออกเสียงผิดจากชื่อในภาษาดั้งเดิม

##### ชื่ออาหารทั่วไป

* นาซีโกเรงปาตตายา (ข้าวผัดพัทยา) - เป็นอาหารมาเลเซีย ไม่ใช่อาหารท้องถิ่นของเมืองพัทยา แต่เกิดจากการลากเข้าความของคนไทยซึ่งลากเสียง ปาตตายา เป็น พัทยา
* ไข่ปลาคาเวียร์ - เป็นไข่ของปลาสเตอร์เจียนที่นำมาปรุงรส ไม่มีปลาที่ชื่อ "คาเวียร์"
* Ants Climbing a Tree (มดปีนต้นไม้) - เป็นอาหารจีนเสฉวนทำจากหมูบนและเส้นหมี่ หน้าตาของอาหารจานนี้เหมือนกับมดที่กำลังปีนต้นไม้อยู่
* Bombay Duck (เป็ดบอมเบย์) - ไม่มีเป็ดเป็นส่วนประกอบ แต่เป็นปลาแห้งต่างหาก นั่นคือปลา Bummalo ซึ่งปกติพบมากในทะเลอารีเบียนทางตะวันตกของประเทศอินเดีย ชื่อของอาหารจานนี้ไม่เกี่ยวข้องใด ๆ กับเป็ด แต่สมัยที่อังกฤษยังตั้งมั่นอยู่ในประเทศอินเดีย ชาวยุโรปไม่สามารถทนกลิ่นของปลาที่ตากแดดไว้เพราะมันเป็นกลิ่นเหม็นเดียวกัน กับรถไม้ที่ใช้ส่งจดหมายในกรุงบอมเบย์ ในภาษาฮินดู คำว่าจดหมายคือ "dak" กลายเป็น "Bombay-Dak" และเปลี่ยนเป็น Bombay-Duck ในที่สุด
* Chicken Maryland (ไก่แมริแลนด์) - เป็นไก่ทอดเนยเสิร์ฟคู่กับกล้วยหอมทอดเนยและสับปะรดหั่นเป็นแว่น บางที่จะเอาหมูแฮมพันรอบไก่ อาหารจานนี้ไม่ได้มาจากรัฐแมริแลนด์ แต่อาจมาจากเอเชียใต้โดยชาวอังกฤษเป็นผู้นำเข้ามา
* Gunpowder Tea (ชาดินปืน) - เป็นชาเขียวจีนจากมลฑลกวางตุ้งของประเทศจีน
* Hawaiian Pizza (พิซซ่าฮาวายเอี้ยน) - ถูกคิดค้นโดยชาวแคนาดา​ พิซซ่าชนิดนี้ไม่ได้มาจากฮาวาย ชื่อนี้น่าจะมาจากรัฐฮาวายซึ่งเป็นสถานที่ปลูกสับปะรดซึ่งเป็นส่วนประกอบหนึ่งของพิซซ่าชนิดนี้มากกว่า
* Lion's Head (หัวสิงโต) - เป็นอาหารของชาวจีนที่ทำจากเนื้อหมู
* Norwegian Omelette (ไข่เจียวนอร์เวย์) - ไม่ได้เป็นอาหารของชาวนอร์วิเจียนและไม่มีส่วนผสมของไข่ด้วย แต่เป็นของหวานของชาวฝรั่งเศสหรือที่เรียกอีกชื่อว่า Baked Alaska (อะแลสกาอบ) มีส่วนประกอบเป็นไอสกรีมแช่เย็นจัดวางบนสปอนจ์เค้ก เคลือบด้วยเมอแรงจ์
* Singapore Mai Fun (ผัดหมี่สิงคโปร์) - บะหมี่ผัดผงกะหรี่ หารับประทานได้ในหลาย ๆ ประเทศของทวีปเอเชียและในสหรัฐอเมริกา ยกเว้นที่ประเทศสิงคโปร์
* ไก่สามอย่าง - ทำจากถั่วลิสง กุ้งแห้ง และตะไคร้ ไม่มีส่วนประกอบของเนื้อไก่เลย
* เสือร้องไห้ - ทำจากเนื้อส่วนอกของวัว ไม่ได้ทำจากเนื้อเสือ
* ลอดช่องสิงคโปร์ - เป็นของหวานทำจากแป้งมันในน้ำกะทิ มีลักษณะเป็นเส้นเนื่องจากการผลิต เจ้าแรกที่ขายขนมชนิดนี้ที่ร้านสิงคโปร์ โภชนา ถนนเยาวราช ไม่เกี่ยวข้องกับประเทศสิงคโปร์แต่อย่างใด อีกประการหนึ่ง เมื่อก่อนไทยนำเข้าแป้งมันจากสิงคโปร์และเรียกว่าแป้งสิงคโปร์ จึงเรียกลอดช่องที่ทำจากแป้งสิงคโปร์ว่าลอดช่องสิงคโปร์เพื่อให้ต่างจากลอดช่องอีกชนิดหนึ่ง
* ไข่ลูกเขย - เป็นไข่ต้มแล้วทอด แล้วราดน้ำเชื่อม ไม่มีอะไรเกี่ยวข้องกับลูกเขย
* ขนมจีน - ไม่เกี่ยวข้องกับประเทศจีนหรือชาวจีน แต่เป็นอาหารของชาวมอญ
* รถด่วน - เป็นชื่อที่นิยมใช้เรียกหนอนไม้ไผ่ทอดปรุงรส
* ผัดขี้เมา - เนื้อหมูหรือเนื้ออื่น ๆ ผัดกับเครื่องเทศรสจัด ไม่ได้ผสมสุราหรือเกี่ยวข้องกับ "ขี้เมา"
* ผ้าขี้ริ้ว - ไม่ใช่ผ้าแต่เป็นกระเพาะวัว

##### ชื่ออาหารอเมริกัน

* ข้าวผัดอเมริกันเป็นข้าวผัดที่ใช้เครื่องประกอบ "อเมริกัน" มีเรื่องเล่าว่าถูกประดิษฐ์ในประเทศไทยโดยคุณหญิงสุรีพันธ์ มณีวัต หรือโกเจ๊ก อาจเพื่อเป็นอาหารบริการทหารอเมริกันในช่วงสงครามเวียดนาม แต่อาหารจานข้าวที่คล้ายข้าวผัดอเมริกันนั้นมีมาก่อนนานแล้วคือ​ Mexican Rice และ​ Spanish Rice ข้าวผัดอเมริกันจึงอาจเป็น
*อิทธิพลของอาหารอเมริกันในไทยช่วงยุคสงครามเย็นจริงๆ​ ก็​ได้​ ข้าวผัดอเมริกั​น
*
*เป็นรายการอาหารที่มักไม่มีในร้านอาหารไทยนอกประเทศไทย แต่ก็เริ่มจะมีมากขึ้นในร้านอาหารไทยที่เพิ่มขึ้นเรื่อย ๆ ในประเทศสหรัฐอเมริกา
* Boston Cream Pie หรือ Washington Pie - เป็นขนมเค้ก ไม่ใช่พาย
* บัฟฟาโลวิงส์ - มีส่วนผสมของเนื้อไก่ ไม่ใช่เนื้อควาย ชื่อตั้งตามสถานที่ที่มีการปรุงเมนูนี้เป็นครั้งแรกนั่นคือที่เมืองบัฟฟาโล รัฐนิวยอร์ก
* สลัดซีซาร์ (หรือซีซาร์สลัด) - ไม่เกี่ยวกับ จูเลียส ซีซาร์ หรือ ออกุสตุส ซีซาร์ แต่ประการใด ชื่อนี้มาจากชื่อของผู้คิดค้นอาหารเมนูนี้ ซีซาร์ คาร์ดินี
* Chinese Chicken Salad - แม้แต่คนจีนก็ไม่รู้ว่าอาหารจานนี้คืออะไร
* City Chicken หรือ Chicken Fried Steak - ไม่มีส่วนผสมของเนื้อไก่ แต่เป็นเนื้อลูกวัว เนื้อหมู หรือเนื้อวัวชุบเกล็ดขนมปังแล้วนำไปทอด
* เฟรนช์ฟรายส์ - สันนิษฐานว่ามาจากประเทศเบลเยี่ยม
* French Dressing - น้ำสลัดชนิดนี้ชาวฝรั่งเศสไม่รู้จัก
* เค้กช็อกโกแลตเยอรมัน - ไม่ใช่ของหวานที่มาจากเยอรมนี แต่เป็นของชาวอเมริกันแท้ ๆ
* แฮมเบอร์เกอร์- ไม่ได้ทำจากหมูแฮม ชื่อเรียกอาจเกี่ยวข้องกับเมืองฮัมบวร์คในประเทศเยอรมนี คิดค้นโดยคนอเมริกัน แต่ใช้ชื่อเมืองฮัมบวร์คเพราะเป็นที่มีชื่อเสียงในด้านการเลี้ยงโคเนื้อ
* ฮอตดอก - ไม่เกี่ยวกับเนื้อสุนัข แต่เป็นเพราะไส้กรอกที่สอดไส้นั้นมีรูปร่างเหมือนสุนัขพันธ์ดัชชุน

##### ชื่ออาหารจีน

* พระกระโดดกำแพง - เป็นซุปรวมหูฉลาม กระเพาะปลา หอยเป๋าฮื้อ และหอยอื่น ๆ สมุนไพรจีนชนิดต่าง ๆ ใส่รวมลงไปในโถดินเผาแล้วตุ๋น ขึ้นชื่อเรื่องกลิ่นหอม กระตุ้นความอยากอาหาร ไม่เกี่ยวข้องกับพระหรือกำแพงแต่อย่างใด แต่มีตำนานเล่าขานว่า เมื่อปรุงอาหารชนิดนี้กลิ่นหอมของมันสามารถทำให้พระเส้าหลินที่เคร่งในการ ปฏิบัติให้ปั่นป่วนจนต้องกระโดดข้ามกำแพงออกมาเพื่อตามหาต้นตอของกลิ่นนี้
* หิมะลอยน้ำ - ส่วนประกอบหลักเป็นเห็ดหูหนูขาว ไม่ได้ทำจากหิมะ
* ไข่เยี่ยวม้า - เป็นการถนอมอาหารโดยการทำไข่ไก่ ไข่เป็ด หรือไข่นกกระทา ให้เป็นด่าง ภาษาอังกฤษเรียกว่า Century egg (ไข่ศตวรรษ หรือไข่ร้อยปี)
* บัวลอย (ถ่างหยวน) - เป็นของหวานทำจากแป้งมันก้อนกลม ในน้ำกะทิหรือน้ำขิง ไม่มีส่วนประกอบของบัวหรือเม็ดบัว 
* หมาล่า (麻辣 má​là​) - ชื่อมาจากการรวมคำจีนสองคำ คือ 麻 (má หมา) หมายถึง อาการชา กับ 辣 (​là ล่า) หมายถึงรสเผ็ด เพื่อสื่อถึงรสชาติของหมาล่าที่เผ็ดและอาจทำให้รู้สึกชา ไม่ได้เกี่ยวข้องกับสุนัขหรือหมาในภาษาไทยเลย แต่เพื่อหลีกเลี่ยงคำพ้อง ในประเทศไทยจึงมักเขียนและอ่านเป็น "หม่าล่า" แทน

250px |right |ไม่เคยมีใครอ้างในศาลว่าขนมเค้กยี่ห้อ Twinkie ทำให้ก่อฆาตกรรม

### กฎหมายและอาชญากรรม
* ไม่มีใครเคยอ้างในศาลว่า ขนม Twinkie ทำให้ตนก่ออาชญากรรม แต่ในคดีฆาตกรรมของชาวอเมริกันคือ นายแดน ไวท์ ทนายของจำเลยอ้างอย่างได้ผลว่า จำเลยมีสมรรถภาพเสื่อมลงเนื่องจากโรคซึมเศร้าอย่างรุนแรง โดยใช้การทานขนม Twinkie เป็นหลักฐานว่ามีโรค แต่ทนายไม่เคยอ้างว่าเป็นเหตุให้ฆ่า แม้เช่นนี้ มักมีคนอ้างว่า ทนายของไวท์อ้างว่า ขนม Twinkie ทำให้จำเลยก่อฆาตกรรม
* กฎหมายลิขสิทธิ์จะคุ้มครองชิ้นงานที่สามารถมีลิขสิทธิ์ได้ตั้งแต่เริ่มสร้างชิ้นงานนั้นขึ้นทันที แม้ไม่ได้จดลิขสิทธิ์ไว้ก็ตาม ต่างจากทรัพย์สินทางปัญญาชนิดอื่นโดยมากที่ต้องไปจดทะเบียนกับรัฐก่อนจึงจะได้รับการคุ้มครองในทางกฎหมาย
* แม้ผู้ละเมิดลิขสิทธิ์ได้ให้เครดิตหรือการอ้างอิงถึงเจ้าของลิขสิทธิ์แล้วก็ตาม แต่ถ้าหากเจ้าของลิขสิทธิ์ไม่ได้อนุญาตให้ผู้นั้นนำผลงานไปใช้ในลักษณะดังกล่าว ก็ยังถือว่าเป็นการละเมิดลิขสิทธิ์อยู่เช่นเดิม
* การละเมิดลิขสิทธิ์แตกต่างจากการลักทรัพย์ เนื่องจากการละเมิดลิขสิทธิ์เป็นการคัดลอกชิ้นงานต้นฉบับ ไม่ได้ทำให้ชิ้นงานต้นฉบับชิ้นนั้นหายสาบสูญไป คำกล่าวที่ว่า การซื้อหรือรับเอาของละเมิดลิขสิทธิ์มาใช้ "คือ" การลักทรัพย์ นั้น เกิดจากการรณรงค์เพื่อต่อต้านการซื้อและการดาวน์โหลดสื่อที่ละเมิดลิขสิทธิ์
* โดยหลักกฎหมายไทยแล้ว เจ้าหน้าที่ตำรวจไม่สามารถจับกุมผู้กระทำการละเมิดลิขสิทธิ์ได้ถ้าหากเจ้าของลิขสิทธิ์ไม่ได้แจ้งความดำเนินคดี บุคคลทั่วไปไม่สามารถดำเนินการแจ้งความเอาผิดแทนเจ้าของลิขสิทธิ์ได้ บางครั้งจึงอาจเห็นว่าตำรวจไทยเพิกเฉยไม่จับกุมผู้จำหน่ายสินค้าละเมิดลิขสิทธิ์ เช่น ซีดีเถื่อน ทั้ง ๆ ที่เห็นอยู่ตรงหน้า แต่หากเป็นกรณีการละเมิดเครื่องหมายการค้า เช่น สินค้าปลอมเครื่องหมายการค้า ถือเป็นอาญาแผ่นดิน บุคคลทั่วไปสามารถดำเนินการแจ้งความเอาผิดได้

### ดนตรี
* เพลงชาติออสเตรีย คือ *[[ลันด์เดอร์แบร์เกอ ลันด์อัมชโตรเมอ]]* ("แผ่นดินแห่งเทือกเขา แผ่นดินแห่งแม่น้ำ") ไม่ใช่ *Edelweiss* ที่เป็นเพลงแต่งสำหรับละครเพลง *[[มนต์รักเพลงสวรรค์]]*

### ศาสนา
#### พุทธ
* พระพุทธเจ้าตามประวัติไม่ได้ทรงรูปอ้วน แต่รูปพระอ้วนหรือพระหัวเราะเป็นวีรบุรุษชาวจีนในคริสต์ศตวรรษที่ 10 ที่มีชื่อสะกดเป็นภาษาอังกฤษว่า Budai () ในพุทธศาสนาของชาวจีน Budai เป็นที่เคารพนับถือในฐานะพระโพธิสัตว์ที่จะมาเป็นพระศรีอริยเมตไตรย คือจะเป็นพระสัมมาสัมพุทธเจ้าหลังจากพระศาสนาของพระโคตมพุทธเจ้า
* พระพุทธเจ้าไม่ใช่พระเป็นเจ้าในศาสนาพุทธดั้งเดิม คือพระโคตมพุทธเจ้าไม่ทรงมีฤทธิ์ทำให้คนพ้นทุกข์ แต่ทรงแสดงมรรคมีองค์แปดเพื่อให้ "มีตนเป็นเกาะ มีตนเป็นสรณะ" ต่อมาศาสนาพุทธนิกายมหายานโดยเฉพาะนิกายสุขาวดีจึงได้เชื่อว่า พระอมิตาภพุทธะทรงสามารถนำพาบุคคลไปยังแดนสุขาวดีได้ เพียงแค่ต้องมีศรัทธาในพระองค์ อย่างไรก็ดี พระองค์ก็ยังไม่ใช่พระเป็นเจ้าเหมือนในศาสนาที่นับถือพระเป็นเจ้าอื่น ๆ

#### คริสต์และยูดาห์
* ผลไม้ต้องห้ามที่กล่าวถึงในหนังสือปฐมกาลไม่ได้กำหนดว่าเป็นแอปเปิล ซึ่งเป็นความเชื่อผิด ๆ ที่เห็นได้อย่างกว้างขวางในศิลปะชาวตะวันตก เนื้อความภาษาฮีบรูเดิมกล่าวเพียงแค่ "ต้นไม้" และ "ผลไม้" แต่คำแปลภาษาละตินใช้คำว่า *mali* ซึ่งแปลได้ทั้ง "ชั่วร้าย" และ "แอปเปิล" ส่วนในกลุ่มภาษาเจอร์แมนิก คำว่า "apple" และคำร่วมภาษาอื่น ๆ ก็หมายถึงเพียง "ผลไม้" เท่านั้น แต่ช่างศิลป์ชาวเยอรมันและฝรั่งเศสได้แสดงผลไม้เป็นแอปเปิลเริ่มตั้งแต่คริสต์ศตวรรษที่ 12 และผลงาน *Areopagitica* (พ.ศ. 2187) ของจอห์น มิลตัน ก็กล่าวถึงแอปเปิลโดยตรง ส่วนนักวิชาการทางวัฒนธรรมชาวยิวเสนอว่า ผลไม้อาจเป็น ทับทิม องุ่น มะเดื่อ ข้าวสาลี เอพริคอต หรือมะงั่ว
* ไม่มีหลักฐานว่าพระเยซูทรงประสูติในวันที่ 25 ธันวาคม เพราะคัมภีร์ไบเบิลไม่ได้กำหนดวันที่ 25 ธันวาคม แต่อาจแสดงนัยถึงวันที่ใกล้เดือนกันยายนมากกว่า การกำหนดวันที่ชัดเจนมาจากสมเด็จพระสันตะปาปาจูเลียสที่ 1 คือในปี ค.ศ. 350 พระองค์ทรงประกาศวันที่ 25 ธันวาคมเป็นวันฉลองทางการ ซึ่งอาจจะเลือกวันให้เป็น 9 เดือนพอดีหลังจากที่พระแม่มารีย์รับสารว่า นางจะตั้งครรภ์เป็นบุตรพระเป็นเจ้า ซึ่งเป็นวันเหมายันในปฏิทินโรมัน หรือเป็นวันนักขัตฤกษ์ฤดูหนาวโบราณวันใดวันหนึ่ง
[thumb|upright| ไม่มีส่วนไหนของ[คัมภีร์ไบเบิลที่กล่าวถึงมารีย์ชาวมักดาลาว่าเป็นหญิงโสเภณี ]]
* แนวคิดว่ามารีย์ชาวมักดาลาเป็นโสเภณีก่อนได้เจอพระเยซูไม่มีในคัมภีร์ไบเบิล ในพระวรสารนักบุญลูกา เพราะมีข้อความเกี่ยวกับหญิงที่มีชื่อเสียงไม่ดี (ซึ่งอาจหมายถึงความเป็นโสเภณี) ก่อนเรื่องมารีย์ชาวมักดาลาบทแรก ดั้งนั้น พระศาสนจักรคาทอลิกเริ่มตั้งแต่สมเด็จพระสันตะปาปาเกรกอรีที่ 1 ในคริสต์ทศวรรษที่ 6 หรือไม่ก็ก่อนหน้านั้น จึงได้สมมุติว่า เรื่องสองเรื่องนี้หมายถึงหญิงคนเดียวกัน ซึ่งก็หมายความว่าก่อนจะพบกับพระเยซู มารีย์ชาวมักดาลาเป็นหญิงโสเภณีคนหนึ่ง แต่ก็ไม่มีหลักฐานโดยตรงจากคัมภีร์ว่าเป็นเช่นนี้ โดยนักวิชาการปัจจุบันยืนยันว่า เธอไม่น่าจะเป็นโสเภณี แม้แต่พระศาสนจักรคาทอลิกเองก็ไม่ได้สนับสนุนอีกต่อไปว่า ความทั้งสองหมายถึงบุคคลเดียวกัน
* คำว่า "ปฏิสนธินิรมล (Immaculate Conception)" ไม่ได้หมายถึงการประสูติของพระเยซูทั้ง ๆ ที่พระแม่มารีย์ยังเป็นหญิงพรหมจรรย์อยู่ และก็ไม่ได้หมายถึงความเชื่อว่าพระแม่มารีย์ก็ประสูติกับหญิงพรหมจรรย์เช่นกัน แต่หมายถึงความเชื่อคริสตังว่า พระแม่มารีย์ไร้ภาวะบาปกำเนิดตั้งแต่ปฏิสนธิของพระแม่เอง
* สิทธันต์ของพระศาสนจักรคาทอลิกไม่ได้กล่าวว่า สมเด็จพระสันตะปาปาไร้บาปหรือว่าไม่ผิดพลาดเสมอ คือสิทธันต์คริสตังตั้งแต่ ค.ศ. 1870 ได้กล่าวว่า คำสอนสิทธันต์ที่พระเป็นเจ้าเปิดเผยและสมเด็จพระสันตปาปาทรงประกาศ (อย่างตั้งใจ และภายใต้สถานการณ์ที่เฉพาะเจาะจงมาก) ไร้ความผิดพลาด และสมเด็จพระสันตปาปาเองก็ทรงประกาศโดยอ้างความไม่ผิดพลาดเช่นนี้ไว้น้อยมาก แต่นักศาสนศาสตร์โดยมากอ้างว่า การประกาศเป็นนักบุญจะผ่านข้อแม้ต่าง ๆ อนึ่ง สมเด็จพระสันตะปาปาพระองค์หลัง ๆ ทรงจบการปกครองโดยไม่ได้ทรงอ้างความไม่ผิดพลาดเลย ดังนั้น แม้เมื่อพระองค์จะทรงกล่าวในฐานะสมเด็จพระสันตปาปา สิทธันต์ก็ไม่ได้ถือว่า พระองค์ไม่ทรงมีข้อผิดพลาด
* คนคริสต์ชาวมอรมอนไม่ได้มีภรรยาหลายคนอีกต่อไป แม้นี่จะเคยเป็นข้อปฏิบัติในประวัติ ปัจจุบัน ศาสนจักรชาวมอรมอน (LDS Church) จะคว่ำบาตรสมาชิกที่มีภรรยาหลายคน แต่ก็ยังมีชาวมอรมอนแบบดั้งเดิม (Mormon fundamentalist) ที่ยังมีภรรยาหลายคนในกลุ่มของตนเอง

#### อิสลาม
* คำว่า "ญิฮาด" ไม่จำเป็นต้องหมายถึงสงครามศักดิ์สิทธิ์ ตามคำในภาษาอาหรับแล้ว นี้หมายถึง "การดิ้นรน" แม้จะมีแนวคิดเกี่ยวกับ ญิฮาด "โดยดาบ" นักวิชาการมุสลิมปัจจุบันจำนวนมากปกติจะกล่าวว่า มันหมายถึงความพยายามหรือความดิ้นรนทางจิตวิญญาณ นักวิชาการชาวซีเรีย-อเมริกันผู้หนึ่งกล่าวว่า "ความคิดความเข้าใจผิด ๆ เกี่ยวกับสงครามและสันติภาพในศาสนาอิสลาม เป็นไปอย่างกว้างขวางทั้งในสังคมคนมุสลิมและคนตะวันตก" ทั้งก่อนหลังเหตุการณ์ 9/11
* คัมภีร์อัลกุรอานไม่ได้สัญญาผู้พลีชีพเพื่อศาสนาว่าจะได้หญิงพรหมจรรย์ 72 คนในสวรรค์ แต่กล่าวถึงคู่บุญ (حورية) ที่จะได้ในสวรรค์ทุกคน ไม่ว่าจะเป็นหญิงหรือชาย ได้พลีชีพเพื่อศาสนาหรือไม่ แม้จะไม่ได้กำหนดจำนวน เรื่องหญิงพรหมจรรย์ 72 คนมาจากกลุ่มหะดีษที่เก็บสะสมโดย Al-Tirmidhi (أبو عيسى محمد بن عيسى السلمي الضرير البوغي الترمذي) เนื่องจากหะดีษเป็นคำพูดและการกระทำของนบีมุฮัมมัดดังที่รายงานโดยคนอื่น จึงไม่ใช่ส่วนของคัมภีร์อัลกุรอานเอง ดังนั้น ชาวมุสลิมจึงไม่จำเป็นต้องเชื่อหะดีษทั้งหมด โดยเฉพาะหะดีษที่มีแหล่งอ้างอิงที่ไม่หนักแน่นเช่นนี้ อนึ่ง คำแปลที่ถูกต้องของหะดีษนี้ก็ยังไม่ชัดเจน

[thumb|upright| แชมป์[ยิวยิตสูบราซิลผู้ใส่สายคาดเอวสีดำแถบแดง ในศิลปะการต่อสู้บางอย่าง เช่นยิวยิตสูบราซิล และยูโด สายคาดเอวสีแดงจะเหนือชั้นกว่าสายดำ ในบางกรณี ผู้ก่อตั้งศาสตร์เท่านั้นจะใช้สายคาดเอวสีแดงล้วน และในศิลปะอื่น ๆ "สายดำ" ที่เหนือชั้นกว่าจะมีแถบสีแดงต่าง ๆ ]]

### กีฬา
* นิยามของกีฬาในภาษาไทยนั้นไม่ได้กำหนดบังคับไว้ว่าต้องเป็นกิจกรรมที่ต้องใช้พละกำลังมากหรือทำให้เหงื่อออกมากเท่านั้น นอกจากนี้ การแข่งขันบางอย่าง เช่น หมากรุกสากล, หมากรุกจีน, หมากล้อม, บริดจ์ (เกมไพ่), ปาเป้า เป็นต้น ก็ได้มีบางประเทศที่ให้การรับรองว่าเป็นกีฬา
* สายดำในศิลปะการต่อสู้ไม่จำเป็นต้องหมายถึงความเป็นผู้ชำนาญ มันใช้เป็นครั้งแรกในยูโดในคริสต์ทศวรรษ 1880 เพื่อแสดงความสามารถพื้นฐานทางเทคนิคทั้งหมดของกีฬา การได้ชั้นเหนือกว่าสายดำจะต่าง ๆ กันในศิลปะต่าง ๆ ในยูโดและศิลปะป้องกันตัวของคนเอเชีย คนที่มีชั้นเหนือกว่าจะได้สายคาดเอวเป็นแถบสีแดงสลับกับสีขาว และชั้นสูงสุดเป็นสีแดง

### คำและวลี

* ภาษามือไม่ได้เหมือนกันทั่วโลก นอกจากภาษามือสากลที่เป็นภาษาพิดจิน/ภาษาแก้ขัดแล้ว แต่ละประเทศยังมีภาษามือของตนเอง โดยบางประเทศมีมากกว่าหนึ่ง แม้ภาษามือต่าง ๆ จะมีอะไรที่คล้ายคลึงกันพอสมควร

#### คำและวลีในภาษาอังกฤษ

* คำไม่มาตรฐาน คำสแลง หรือคำภาษาปากที่ใช้บางครั้งอ้างว่า ไม่ใช่คำจริง ๆ แม้จะปรากฏในพจนานุกรมมากมาย แต่คำภาษาอังกฤษทั้งหมดจะยอมรับเป็นคำหลังจากได้ใช้อย่างสามัญเป็นระยะเวลาหนึ่ง ดังนั้น ปัจจุบัน อาจจะมีการใช้คำ "ไม่เป็นทางการ" ที่มองว่า "ไม่ถูก" ในการเขียนการพูดแบบรูปนัย แต่ความคิดว่ามันไม่ใช่คำเป็นเรื่องเข้าใจผิด ตัวอย่างของคำที่เรียกว่าไม่ใช่คำรวมทั้ง "irregardless" (แปลว่า "โดยไม่คำนึงถึง" โดยบางครั้งใช้เน้นความหมาย เหมือน "regardless" ) "conversate" ("สนทนา, พูดคุย" เหมือน "converse") "funnest" ("สนุกที่สุด" เหมือน "most fun") "mentee" ("น้องเลี้ยง" คู่กับ mentor "พี่เลี้ยง") "impactful" ("มีผลกระทบ" เป็นคำคุณศัพท์), และ "thusly" ("ดังนั้น" เหมือน "thus") ซึ่งปรากฏในพจนานุกรมจำนวนมากว่าเป็นคำอังกฤษ
* คำว่า "Xmas" ไม่ใช่แผนของฆราวาสเพื่อ "นำ (พระ) คริสต์ออกจากคริสต์มาส" *X* เป็นอักษรกรีก ไค ( χ) ซึ่งเป็นอักษรแรกของคำว่า Χριστός (*Christos*) คือ "พระคริสต์" ในภาษากรีก การใช้คำนี้ในภาษาอังกฤษสาวรอยไปถึงปี ค.ศ. 1021 เมื่อ "นักบวชในอังกฤษ...ใช้ X เป็นตัวย่อเมื่อลอก หนังสือที่เขียนด้วยมือยุคคลาสสิกไปเป็นภาษาอังกฤษเก่า" แทนที่คำว่า "คริสต์" ส่วนพจนานุกรมอังกฤษอ๊อกซฟอร์ดกล่าวว่า "การใช้ 'Xmas' แทน 'Christmas' มีตั้งแต่ ค.ศ. 1551"

#### คำและวลีในภาษาไทย
* ราชบัณฑิตยสถานไม่เคยบัญญัติให้ใช้คำว่า "กระด้างภัณฑ์", "ละมุนภัณฑ์" และ "แท่งหรรษา" แต่อย่างใด แท้จริงแล้วราชบัณฑิตยสถานกำหนดให้ใช้ดังนี้
** hardware ใช้ทับศัพท์ว่า "ฮาร์ดแวร์" หรือคำไทยว่า "ส่วนเครื่อง" หรือ "ส่วนอุปกรณ์"
** software ใช้ทับศัพท์ว่า "ซอฟต์แวร์" หรือคำไทยว่า "ส่วนชุดคำสั่ง"
** joystick ราชบัณฑิตยสถานบัญญัติว่า "ก้านควบคุม"
* ลูกของหลานคือ "เหลน" และลูกของเหลนคือ "ลื่อ" ส่วนคำว่า "โหลน" นั้นไม่ได้มีในลำดับญาติ ความเข้าใจผิดอาจมีที่มาจากการใช้คำคล้องจองกันในเนื้อเพลงปลุกใจเพลงหนึ่ง
* ชื่อเรียกพยัญชนะตัวที่ 12 ของอักษรไทยคือ "ฌ เฌอ" ส่วนคำว่ากระเชอหมายถึงภาชนะสานแบบหนึ่ง การที่มักนิยมเรียกหรือท่องว่า "ฌ กะเฌอ" อาจเป็นไปเพื่อความสะดวกในการออกเสียง หรืออาจเกิดจากคำว่ากระเชอนั้นเป็นที่คุ้นเคยมากกว่า เช่นในสำนวน "กระเชอก้นรั่ว"

## ประวัติศาสตร์
[thumb|upright| ''Vomitorium'' หรือทางออกของที่แสดงกลางแจ้งสมัยโรมันในเทศบาล[ตูลูซ ]]
### โบราณจนถึงต้นปัจจุบัน
* การอาเจียน (Vomiting) ไม่ใช่ธรรมเนียมการรับประทานอาหารของชาวโรมัน แต่ในโรมโบราณ มีโครงสร้างทางสถาปัตย์ที่เรียกว่า *Vomitorium* ซึ่งเป็นทางเข้าออกของผู้มาชมการแสดงในที่แสดงกลางแจ้ง ซึ่งไม่ใช่เป็นห้องพิเศษเพื่ออาเจียนอาหารออกในระหว่างการรับประทานอาหาร
* ห้องสมุดแห่งอะเล็กซานเดรียไม่ได้ถูกทำลายโดยกองทัพมุสลิมเมื่อเข้ายึดเมืองในปี ค.ศ. 641 ความเข้าใจผิดที่สำคัญและสามัญก็คือ เคาะลีฟะฮ์อุมัรสั่งให้ทำลายด้วยเหตุผลว่า "ถ้าหนังสือเหล่านั้นเข้ากับคัมภีร์อัลกุรอานได้ เราไม่จำเป็นต้องใช้มัน และถ้าเข้ากันไม่ได้ ให้ทำลายมัน" (หรือในคำอื่น ๆ) เรื่องนี้ไม่ได้ปรากฏในความเขียนจนหลายร้อยปีหลังเหตุการณ์ (ที่ดังที่สุดเป็นงานของ Bar Hebraeus ในคริสต์ทศวรรษที่ 13) แม้แต่ความในยุคเดียวกันก็ไม่ได้กล่าวถึงการทำลายห้องสมุด นักวิชาการปัจจุบันมีมติร่วมกันว่า ห้องสมุดน่าจะถูกทำลายเป็นศตวรรษ ๆ ก่อนการเข้ายึดอะเล็กซานเดรียของมุสลิม (เชื่อว่า เป็นห้องสมุดที่ไกเซรี ซึ่งเป็นแหล่งสะสมวรรณกรรมศาสนาคริสต์สำคัญ ที่ถูกทำลายใกล้เวลานี้)
* แม้จะจริงว่า การคาดหมายคงชีพในยุคกลางและก่อนหน้านั้นต่ำ แต่ก็ไม่ควรอนุมานว่ามนุษย์ในยุคนั้นปกติจะเสียชีวิตราว ๆ อายุ 30 ปี จริง ๆ แล้ว การคาดหมายคงชีพที่ต่ำได้อิทธิพลที่มีกำลังจากการตายของทารกที่สูงมาก แต่การคาดหมายคงชีพของคนที่รอดชีวิตจนถึงวัยผู้ใหญ่สูงกว่ามาก เช่น ชายอายุ 21 ปีในประเทศอังกฤษสมัยกลางคาดได้ว่าจะมีอายุถึง 64 ปี
* ไม่มีหลักฐานว่าคนไวกิงใส่หมวกมีเขา จริง ๆ แล้ว ภาพคนไวกิงใส่หมวกมีเขามาจากภาพมิติ (scenography) ที่ผลิตเพื่อโปรโหมตอุปรากรปกรณัมแหวนแห่งนิเบลุงเกน (*Der Ring des Nibelungen*) ของริชาร์ด วากเนอร์ในปี ค.ศ. 2419
* พระเจ้าคนุตมหาราชไม่ได้ทรงมีพระราชบัญชาให้น้ำลงตามความอหังการแบบหลงผิดของพระองค์ ถ้ามีเหตุการณ์นี้จริง ๆ ก็น่าจะทรงกล่าวเพื่อชี้ให้สภาองคมนตรีของพระองค์เห็นว่า ไม่มีมนุษย์ใดที่มีอำนาจไม่สิ้นสุด และต่างก็ต้องอ่อนข้อต่อปัจจัยที่อยู่นอกเหนือการควบคุมของตน เช่น น้ำขึ้นน้ำลง
* เกราะแบบแผ่น (plate armor) ของทหารยุโรปในอดีต ไม่ได้ทำให้ไม่สามารถเคลื่อนที่ไปมาได้ หรือต้องใช้ปั้นจั่นเพื่อยกขึ้นบนอานม้า ทหารจะสามารถสู้รบบนพื้นดินและสามารถขึ้นลงม้าโดยไม่ต้องช่วย จริง ๆ แล้ว ทหารที่ใช้เกราะแผ่นจะเคลื่อนไหวได้ง่ายกว่าที่ใช้เกราะลูกโซ่ (mail armor) เพราะเกราะลูกโซ่หนักกว่า และต้องใช้อะไรอย่างหนารองเพราะมันยืดหยุ่นได้ง่าย แต่ก็จริงว่า เกราะที่ใช้ในการแข่งขันประลองยุทธ์ในปลายสมัยกลางจะหนักกว่าที่ใช้ในสงครามมาก ซึ่งอาจทำให้เข้าใจผิดแบบนี้
* นักประวัติศาสตร์ปัจจุบันไม่เห็นด้วยว่า เข็มขัดพรหมจรรย์ซึ่งห้ามไม่ให้หญิงมีเพศสัมพันธ์ได้ประดิษฐ์ขึ้นจริง ๆ ในสมัยกลาง (คริสต์ทศวรรษที่ 5 จนถึง 15) เข็มขัดพรหมจรรย์ที่มีอยู่เชื่อว่า เป็นของปลอมหรืออุปกรณ์ป้องกันการสำเร็จความใคร่ด้วยตนเองจากคริสต์ทศวรรษที่ 19 และ 20 โดยมาจากความเชื่อผิด ๆ ที่แพร่หลายว่า การสำเร็จความใคร่ด้วยตนเองทำให้บ้า และผู้ปกครองมักจะซื้อให้กับลูกวัยรุ่นของตน
[thumb|upright| ภาพแสดงโลกกลมใน[สมัยกลาง ]]
* คนยุโรปยุคกลางไม่ได้เชื่อว่าโลกแบน จริง ๆ แล้วตั้งแต่ยุคนักปรัชญาชาวกรีกโบราณเพลโตและอาริสโตเติล ปัญญาชนชาวยุโรปเกือบทั้งหมดเชื่อว่าโลกกลม ดังนั้น อุปสรรคในการได้การสนับสนุนการเดินทางของคริสโตเฟอร์ โคลัมบัส จึงไม่ใช่ความเชื่อว่าโลกแบน แต่เป็นความกังวลว่า อินเดียตะวันออกไกลกว่าที่เขาคิด เพราะถ้าทวีปอเมริกาไม่มี เขาก็จะหมดเสบียงก่อนที่จะถึงเอเชีย
* คริสโตเฟอร์ โคลัมบัส ไม่เคยไปถึงแผ่นดินใหญ่ของสหรัฐอเมริกา สถานที่ซึ่งเขาจอดเรือในการเดินทาง 4 ครั้งของเขา รวมทั้งครั้งแรกเมื่อวันที่ 12 ตุลาคม ค.ศ. 1492 (ซึ่งปัจจุบันกำหนดเป็นวันโคลัมบัส) อยู่ในหมู่เกาะแคริบเบียนซึ่งปัจจุบันเป็นประเทศอิสระต่าง ๆ และโคลัมบัสก็ไม่ใช่ชาวยุโรปคนแรกที่ไปถึงทวีปอเมริกา มีนักสำรวจอย่างน้อยคนหนึ่งคือเลฟ เอริกสัน ที่ได้เดินทางไปถึงส่วนที่เชื่อว่าเป็นเกาะนิวฟันด์แลนด์ในอาณาเขตของแคนาดา แม้ก็ไปไม่ถึงแผ่นดินใหญ่เช่นกัน
* มาร์โก โปโล ไม่ได้นำพาสตามาจากเมืองจีน เป็นความเข้าใจผิดที่เริ่มจากบทความ *บันทึกมักกะโรนี (Macaroni Journal)* ซึ่งสมาคมอุตสาหกรรมอาหารได้ตีพิมพ์เพื่อโปรโหมตพาสตาในสหรัฐอเมริกา แต่มาร์โก โปโล ได้พรรณนาถึงอาหารคล้ายกับขนมปังกรีก "lagana" ในหนังสือของเขาโดยใช้คำที่เขาคุ้นเคย ส่วนตามจดหมายข่าวของสมาคมผู้ผลิตมักกะโรนีแห่งชาติ (สหรัฐอเมริกา) ชาวอาหรับจากลิเบียที่พิชิตเกาะซิซิลีในปลายคริสต์ศตวรรษที่ 7 ได้ เป็นผู้นำแป้งสาลีของข้าว *Triticum durum* มา และดังนั้นจึงเป็นผู้นำพาสตาที่ทำจากแป้งมาด้วย ซึ่งเกิดขึ้นก่อนการเดินทางของมาร์โก โปโล ราว ๆ 6 ศตวรรษ
* มารี อ็องตัวแน็ต ผู้ทรงเป็นพระอัครมเหสีของพระเจ้าหลุยส์ที่ 16 แห่งฝรั่งเศส ไม่ได้ทรงตรัสว่า "ให้พวกเขาทานขนมเค้ก" เมื่อทรงสดับว่า คนจนชาวฝรั่งเศสกำลังอดอยากเพราะขาดแคลนขนมปัง วลีนี้ตีพิมพ์เป็นครั้งแรกในผลงานของฌ็อง-ฌัก รูโซ (*Confessions*) เมื่อพระองค์ทรงมีพระชนมายุเพียงแค่ 9 พรรษา และนักวิชาการโดยมากก็เชื่อว่า รูโซบัญญัติ์วลีนี้เอง หรือว่าเป็นพระดำรัสของมาเรีย เทเรสแห่งสเปน ผู้เป็นพระราชมเหสีของพระเจ้าหลุยส์ที่ 14 แห่งฝรั่งเศส แม้แต่ รูโซเอง (และแน่นอนว่า ไม่ใช่มารี อ็องตัวแน็ต) ก็ไม่ได้ใช้วลีเช่นนี้โดยตรง แต่ใช้อีกวลีว่า "Qu'ils mangent de la brioche" คือ "ให้พวกเขาทานขนมปังบริโยช" (ซึ่งเป็นขนมปังอร่อย) แต่พระองค์ทรงเป็นกษัตริย์ที่ประชาชนไม่นิยม และดังนั้น คนจึงยกวลี "ให้พวกเขาทานขนมเค้ก" ว่ามาจากพระองค์ เพื่อให้เข้ากับชื่อเสียงว่ามีพระหฤทัยดำและไม่ทรงเข้าพระหฤทัยประชาชน
* จอร์จ วอชิงตัน ไม่ได้มีฟันไม้ ฟันปลอมของเขาทำจากทอง ฟันของฮิปโปโปเตมัส ตะกั่ว ฟันสัตว์อื่น ๆ รวมทั้งม้าและลา และอาจฟันมนุษย์ที่ซื้อมาจากทาส
* การลงนามคำประกาศอิสรภาพสหรัฐอเมริกา ไม่ได้เกิดเมื่อวันที่ 4 กรกฎาคม ค.ศ. 1776 คือ หลังจาก Second Continental Congress ได้ลงคะแนนออกเสียงให้ประกาศอิสรภาพเมื่อวันที่ 2 ก.ค. ร่างคำประกาศก็ได้อนุมัติใช้ในวันที่ 4 ก.ค. แล้วจึงพิมพ์แจกจ่ายในวันที่ 4-5 แต่ได้ลงรายนามจริง ๆ ในวันที่ 2 สิงหาคม ค.ศ. 1776
* เบนจามิน แฟรงคลิน ไม่ได้เสนอใช้ไก่งวงป่าเป็นสัญลักษณ์ประเทศสหรัฐอเมริกาแทนอินทรีหัวขาว แต่เมื่อเขาเป็นสมาชิกคณะกรรมการที่พยายามออกแบบตราหลังจากการประกาศอิสรภาพสหรัฐอเมริกา เขาได้เสนอใช้ภาพของโมเสส ส่วนการคัดค้านใช้อินทรีหัวขาวเป็นสัญลักษณ์ประจำชาติ และการแสดงความชอบใจใช้ไก่งวง อยู่ในจดหมายที่เขียนให้ลูกสาวในปี ค.ศ. 1784 แม้เขาไม่เคยแสดงความเห็นเช่นนี้ต่อหน้าธารกำนัล
* ไม่เคยมีร่างกฎหมายเพื่อใช้ภาษาเยอรมันเป็นภาษาทางการของสหรัฐอเมริกา ที่พ่ายการลงคะแนนเพียงแค่แต้มเดียวในรัฐสภาสหรัฐ และก็ไม่เคยมีในระดับรัฐด้วย แต่ในปี ค.ศ. 1794 มีคำร้องจากผู้อพยพชาวเยอรมันให้พิมพ์กฎหมายบางส่วนเป็นภาษาเยอรมันที่พ่ายคะแนนเสียงโดย 42-41 ซึ่งเป็นมูลฐานของตำนาน (ไม่จริง) นี้ซึ่งมีชื่อว่า Muhlenberg legend ตามประธานสภาผู้แทนราษฎรเชื้อสายชาวเยอรมันที่งดไม่ออกเสียงในการนี้

[thumb|upright| ภาพ ''Napoleon on the Bellerophon'' ของ[นโปเลียน โบนาปาร์ต โดยชาลส์ ล็อก อีสต์เลค เขาสูงกว่าที่ชื่อเล่นของเขาอาจแสดง คือ นายสิบโทน้อย (The Little Corporal) ]]

### ปัจจุบัน
* นโปเลียน โบนาปาร์ตไม่ได้เตี้ย เพราะเขาสูงกว่าคนฝรั่งเศสโดยเฉลี่ยในเวลานั้น หลังจากการเสียชีวิตในปี ค.ศ. 1821 ความสูงเขาเขาวัดได้ 5 ฟุต 2 นิ้ว (ฝรั่งเศส) ซึ่งเท่ากับ 169 ซม. บางคนเชื่อว่าเขาได้ชื่อเล่นว่า *le Petit Caporal* (นายสิบโทน้อย) โดยเป็นคำเสน่หา อนึ่ง เขามักจะมีทหารรักษาความปลอดภัยที่เลือกเพราะความสูง ซึ่งอาจจะช่วยสร้างความคิดว่าเขาค่อนข้างเตี้ย

* หมวกคาวบอยตอนแรกไม่ได้นิยมในรัฐชายแดนอเมริกัน เพราะปกตินิยมหมวกที่เรียกว่า derby หรือ bowler จนกระทั่งบริษัทจอห์น บี. สเต็ตสัน วางตลาดหมวกรุ่น "นายแห่งทุ่ง (Boss of the Plains)" อย่างเข้ม (ค.ศ. 1865) หลังจากสงครามกลางเมืองอเมริกัน (ค.ศ. 1861-1865) ขับให้หมวกคาวบอยกลายเป็นที่นิยม แม้ลักษณะเฉพาะคือรอยบุบข้าง ๆ ก็ไม่ได้เป็นมาตรฐานจนกระทั่งปลายคริสต์ทศวรรษที่ 19
* ชื่อสกุลของผู้อพยพไปยังสหรัฐอเมริกาไม่ได้เปลี่ยนสะกดเป็นคำอเมริกัน ไม่ว่าจะโดยสมัครใจหรือโดยผิดพลาดไป เป็นต้น เมื่อเดินทางไปถึงเกาะเอ็ลลิส		 เพราะเจ้าหน้าที่ไม่ได้บันทึกข้อมูลอะไรนอกเหนือไปจากบัญชีสินค้าที่มาจากต้นทาง และไม่มีเอกสารอะไรที่บันทึกแล้วทำให้เกิดผลเช่นนั้น โดยไม่ต้องถามถึงกฎหมายว่ามีหรือไม่ ในช่วงนั้นในนครนิวยอร์ก ทุกคนสามารถเปลี่ยนการสะกดชื่อของตนโดยเพียงแต่ใช้คำสะกดใหม่
* ภาพสามัญของซานตาคลอสที่เป็นชายแก่อารมณ์ดีในชุดสีแดงไม่ได้สร้างโดยบริษัทโคคา-โคลาเพื่อใช้โฆษณา แม้โดยประวัติจะมีลักษณะอื่น ๆ และอยู่ในชุดสีต่าง ๆ แต่ซานตาคลอสก็ได้มีรูปในสื่อมวลชนดังที่เห็นในปัจจุบัน และได้ใช้อย่างกว้างขวางในการโฆษณาของบริษัทอื่น ๆ อยู่แล้ว เมื่อบริษัทโคคาโคล่าเริ่มใช้รูปในคริสต์ทศวรรษ 1930
* จอมเผด็จการอิตาลีเบนิโต มุสโสลินี ไม่ได้ "ทำให้รถไฟวิ่งตรงเวลา" งานบูรณะรถไฟได้ทำเสร็จแล้วก่อนที่มุสโสลินีและพรรคฟาสซิสต์จะขึ้นสู่อำนาจในปี ค.ศ. 1922 บันทึกจากช่วงนั้นแสดงว่า การวิ่งตามตารางที่เป็นตำนานของรถไฟอิตาลีเป็นการโฆษณาชวนเชื่อ ไม่ใช่เรื่องจริง
* ผู้ฟังจำนวนมากในสหรัฐอเมริกา ไม่ได้ตื่นตระหนกเพราะการออกวิทยุรายการ*[[เดอะวอร์ออฟเดอะเวิลด์ส]]* ที่ปรับมาจากนิยายชื่อเดียวกันของเอช. จี. เวลส์ คือมีคนน้อยมากที่ฟังรายการนี้ ถึงกระนั้น หนังสือพิมพ์ต่าง ๆ ก็ได้โจมตีตำหนิรายการเพราะการหนีแตกกระเจิงที่มีน้อยและเพราะจำนวนการโทรเรียกเบอร์ฉุกเฉิน เพื่อดิสเครดิตวิทยุในฐานะคู่แข่งการโฆษณา แม้ทั้งนักเขียนและสถานีซีบีเอสตอนแรกจะขอโทษผู้ฟัง แต่เมื่อต่อมาตระหนักว่าตำนานนี้ให้ประโยชน์แก่พวกตน ภายหลังจึงนำมากล่าวถึงอย่างจริง ๆ จัง ๆ
* ไม่มีหลักฐานว่ากองทัพม้าของโปแลนด์ได้เข้าต่อสู้อย่างไร้ผลกับรถถังเยอรมันด้วยหลาวและดาบโค้ง ในการบุกครองโปแลนด์ของเยอรมนีในปี ค.ศ. 1939 เรื่องนี้อาจมาจากการโฆษณาชวนเชื่อของฝ่ายเยอรมันหลังจากการบุกประชิดที่หมู่บ้านโครยานตี ที่กองพลทหารม้าโปแลนด์จู่โจมทหารราบของเยอรมันในที่โล่ง คือได้วิ่งรุกแล้วไล่ทหารให้กระจัดกระจายไปอย่างสำเร็จ จนกระทั่งถูกไล่ไปด้วยรถเกราะ เพราะแม้ทหารม้าโปแลนด์จะยังถือดาบโค้งเพื่อใช้ แต่ก็ได้ฝึกเป็นทหารราบ (dragoon) ที่สามารถเคลื่อนไปได้อย่างรวดเร็ว และก็มีอาวุธต่อต้านรถถังแบบเบาใช้ด้วย
* ในช่วงระหว่างการยึดครองเดนมาร์กของนาซีเยอรมนีในช่วงสงครามโลกครั้งที่ 2 พระเจ้าคริสเตียนที่ 10 แห่งเดนมาร์ก ไม่ได้ทรงขัดขวางความพยายามของนาซีเพื่อระบุคนยิวโดยทรงดาราแห่งดาวิดเอง เพราะคนยิวในเดนมาร์กไม่ได้ถูกบังคับให้ใส่ดาว แต่ขบวนการต่อต้านเดนมาร์กก็ได้ช่วยคนยิวหนีออกจากประเทศก่อนจะสิ้นสุดสงคราม
[thumb|upright| [อัลเบิร์ต ไอน์สไตน์ เมื่ออายุได้ 14 ปี ไม่ได้ตกวิชาคณิตศาสตร์ที่โรงเรียน ]]
* อัลเบิร์ต ไอน์สไตน์ ไม่ได้ตกวิชาคณิตศาสตร์ในโรงเรียน เมื่อเห็นบทความที่อ้างเช่นนี้ เขาได้กล่าวว่า "ผมไม่เคยตกเลข... ก่อนอายุ 15 ปี ผมได้เรียนรู้แคลคูลัสทั้งเชิงอนุพันธ์และเชิงปริพันธ์อย่างชำนาญแล้ว" แม้ไอน์สไตน์จะได้ตกการสอบเอ็นทรานซ์เข้าสถาบันเทคโนโลยีแห่งสหพันธ์สวิส ซือริช ในปี ค.ศ. 1895 เมื่อเขาอายุ 2 ปีน้อยกว่าเพื่อน แต่ก็ได้คะแนนดีมากในวิชาคณิตศาสตร์และวิทยาศาสตร์ แล้วต่อมาจึงผ่านการสอบครั้งที่สอง
* นักแสดงโรนัลด์ เรแกน (และต่อมาประธานาธิบดีสหรัฐ) ไม่ได้รับพิจารณาอย่างจริงจังให้แสดงบทบาทของพระเอกในภาพยนตร์คลาสสิกเรื่อง *[[คาซาบลังกา (ภาพยนตร์)|คาซาบลังกา]]* ซึ่งฮัมฟรีย์ โบการ์ต เป็นผู้แสดง ความเชื่อนี้มาจากการแถลงข่าวในตอนต้นของกองถ่าย ที่ประกาศการสร้างหนังซึ่งใช้ชื่อของเขาเพื่อสร้างความสนใจ แต่ต่อมาบริษัทวอร์เนอร์บราเธอร์สก็รู้ชัดว่า เรแกนไม่สามารถรับบทอะไร ๆ ในอนาคตที่มองเห็นได้ เพราะไม่สามารถผลัดการเป็นทหารอีกต่อไป และบันทึกของกองถ่ายก็แสดงว่า ผู้อำนวยการสร้างต้องการโบการ์ตให้เป็นผู้แสดงตั้งแต่ต้น
* คำของประธานาธิบดีสหรัฐจอห์น เอฟ. เคนเนดี ว่า "" เป็นภาษาเยอรมันมาตรฐานที่แปลว่า "ผมเป็นคนเบอร์ลินคนหนึ่ง" มีแต่ตำนานพื้นบ้านว่า เนื่องจากการใช้คำกำกับนาม **' ที่ไม่ได้หมายถึงคำที่ได้กล่าวมาก่อน ดังนั้นคำว่า **' จึงควรแปลว่า โดนัทเจลลี และตำนานว่า ประชาชนชาวเบอร์ลินรู้สึกตลกเพราะการใช้คำผิดนั้น คือจริง ๆ คำว่า **' ไม่ได้ใช้เป็นคำสามัญในเบอร์ลินเพื่อหมายถึง ขนม **' เพราะปกติจะเรียกขนมว่า **'
* เมื่อบาร์เทนเดอร์ น.ส. คิตตี้ เจโนวีส ถูกฆาตกรรมนอกห้องพักของเธอใน[[ควีนส์]] [[รัฐนิวยอร์ก]]ในปี ค.ศ. 1964 เพื่อนบ้าน 37 คนไม่ได้ยืนดูเฉย ๆ โดยไม่โทรเรียกตำรวจจนกระทั่งเธอได้เสียชีวิต ตามที่[[หนังสือพิมพ์]] ''[[เดอะนิวยอร์กไทมส์]]'' ได้รายงานในเบื้องต้น ซึ่งทำให้สาธารณชนเกิดความเดือดดาลอย่างกว้างขวางเป็นปี ๆ รายงานภายหลังแสดงว่า รายงานตำรวจที่ ''[[เดอะนิวยอร์กไทมส์]]'' ใช้ในเบื้องต้นไม่ถูกต้อง ว่าเจโนวีสถูกทำร้ายสองครั้งในที่ต่าง ๆ และว่า แม้จะมีพยานที่ได้ยินเสียงการทำร้าย แต่ก็ได้ยินแค่สั้น ๆ โดยไม่รู้ว่าอะไรกำลังเกิดขึ้น โดยมีแค่ 6-7 คนที่รายงานว่าเห็นอะไรบ้าง และบางคนก็ได้โทรเรียกเจ้าหน้าที่ตำรวจ มีคนเดียวที่กล่าวว่า "ผมไม่อยากยุ่งด้วย" ซึ่งภายหลังยกเป็นความรู้สึกของคนที่เห็นและได้ยินการทำร้ายแม้เพียงแค่บางส่วนอย่างรวบยอด
* [[เดอะโรลลิงสโตนส์]]ไม่ได้กำลังเล่นเพลง "[[ซิมพาทีฟอร์เดอะเดวิล]]" (แปลว่า ความเห็นใจให้กับ[[ซาตาน]]) ในปี ค.ศ. 1969 เมื่อนายเมเรดิธ ฮันเตอร์ถูกแทงจนเสียชีวิตโดยสมาชิกแก๊งมอเตอร์ไซค์ Hells Angels ที่ทำหน้าที่เป็นเจ้าหน้าที่รักษาความปลอดภัย แม้จะเป็นเพลงที่จุดชนวนเริ่มเหตุการณ์ ที่นายฮันเตอร์ก่อแล้วทำให้วงต้องหยุดเล่นชั่วขณะก่อนที่จะร้องจนจบ แต่การเสียชีวิตเกิดขึ้นภายหลังอีกหลายเพลงเมื่อวงกำลังเล่นเพลง "Under My Thumb" ความเข้าใจผิดนี้มาจากรายงานในนิตยสาร''[[โรลลิงสโตน]]''
* แม้จะรู้จักกันว่า "โทรศัพท์แดง" สายตรงระหว่าง[[มอสโก]]-[[วอชิงตัน ดี.ซี.]] แต่ความจริงก็ไม่ใช่เป็นสายโทรศัพท์ และก็ไม่ได้ใช้โทรศัพท์สีแดง โดยรุ่นแรกของสายตรงใช้เครื่องโทรพิมพ์ แล้วต่อมาปี พ.ศ. 2531 จึงเริ่มใช้[[เครื่องโทรสาร]] และตั้งแต่ปี 2551 จึงใช้ต่อคอมพิวเตอร์เพื่อแลกเปลี่ยน[[อีเมล]] อนึ่ง สายตรงเชื่อมระหว่างเคล็มลินกับ[[เดอะเพนตากอน]] ไม่ใช่กับ[[ทำเนียบขาว]]
* ในประเทศไทย คำกล่าวที่ว่า "แพร่แห่ระเบิด" หรือ "เมืองแป้แห่ระเบิด" ไม่ได้มีที่มามาจากประชาชนชาว[[จังหวัดแพร่]]ในขณะนั้นไม่รู้จักระเบิดแล้วนำไปแห่แหนจนเกิดระเบิดขึ้นแต่อย่างใด แต่เกิดจากมีผู้ไปพบระเบิดในสมัยสงครามโลกครั้งที่สองที่ไม่ทำงาน จึงถอดชนวนระเบิดออกแล้วนำเปลือกหรือตัวถังของลูกระเบิดไปถวายวัดให้ทำเป็นระฆัง นอกจากนี้การนำเปลือกของลูกระเบิดไปทำเป็นระฆังก็ไม่ได้มีแต่เฉพาะในแพร่ ยังมีในจังหวัดอื่นทางภาคเหนือด้วย

== วิทยาศาสตร์และเทคโนโลยี ==

[[ไฟล์:Great Wall of China, Satellite image.jpeg|thumb| ภาพ[[ดาวเทียม]]แสดงส่วนหนึ่งของ[[กำแพงเมืองจีน]] วิ่งเฉียงจากซ้ายล่างไปขวาบน (โดยมีแม่น้ำที่เห็นชัดกว่าซึ่งวิ่งเฉียงจากบนซ้ายไปล่างขวา) ภาพที่เห็นมีขนาดจริง 12x12 กม. ]]
=== ดาราศาสตร์ ===
* [[กำแพงเมืองจีน]]ไม่ใช่[[สิ่งประดิษฐ์]]ของ[[มนุษย์]]เดียวที่เห็นได้จาก[[ดวงจันทร์]]หรือจาก[[อวกาศ]] ไม่มี[[นักบินอวกาศ]]จาก[[โครงการอะพอลโล]]สักคนหนึ่ง ที่ได้รายงานว่าเห็นสิ่งประดิษฐ์มนุษย์สักอย่างเดียวจากดวงจันทร์ แม้แต่นักบินที่[[โคจร]]รอบโลกก็ยังแทบไม่เห็น แต่แสงไฟจากเมืองสามารถเห็นได้ง่ายในด้านกลางคืนของโลกจากวิถีโคจร นักบิน[[กระสวยอวกาศ]]คนหนึ่งกล่าวว่า "กำแพงเมืองจีนเกือบมองไม่เห็นเริ่มตั้งแต่ความสูง 288 [[กิโลเมตร]] (180 [[ไมล์]]) ขึ้นไป" ผู้บัญชาการ[[สถานีอวกาศนานาชาติ]]คนหนึ่ง ได้พยายามหามันจากสถานี และกล่าวว่า "ยากเพราะแคบและมีสีมน"
* [[หลุมดำ]]จะมี[[ความโน้มถ่วง]]เท่ากับวัตถุอื่นที่มี[[มวล]]เท่า ๆ กัน ซึ่งก็จะดึงดูดวัตถุที่อยู่ใกล้ให้เข้าไปหาเหมือนกับดาวเคราะห์อื่น ๆ ยกเว้นว่าจะดึงเข้าไปใกล้มาก ยกตัวอย่างเช่น ถ้าแทน[[ดวงอาทิตย์]]ด้วยหลุมดำที่มีมวลเท่ากัน [[โคจร]]ของ[[ดาวเคราะห์]]ต่าง ๆ ก็จะไม่มีผลอะไร หลุมดำ "อาจ" มีฤทธิ์เป็น "เครื่องดูดฝุ่นระดับคอสมิก" ที่สามารถดูด[[สสาร]]เข้าไปได้อย่างพอสมควร แต่จะเกิดก็ต่อเมื่อ[[ดาวฤกษ์]]ที่เป็นเหตุมีผลอย่างนี้อยู่แล้วต่อสสารรอบ ๆ ตัว
* [[ฤดู]]ไม่ได้มีเหตุจาก[[โลก]]อยู่ใกล้กับ[[ดวงอาทิตย์]]ใน[[ฤดูร้อน]]มากกว่าใน[[ฤดูหนาว]] จริง ๆ แล้ว โลกอยู่ไกลดวงอาทิตย์ที่สุดระหว่างฤดูร้อนใน[[ซีกโลกเหนือ]] ฤดูมีเหตุจาก[[แกนโลก]]ที่เอียง 23.4 องศา คือในเดือนกรกฎาคม ซีกโลกเหนือจะเอียงไปทางพระอาทิตย์ แล้วทำให้กลางวันยาวกว่าและได้แสงอาทิตย์โดยตรงมากกว่า ส่วนในเดือนมกราคม มันจะเอียงออกไปจากพระอาทิตย์ ฤดูจะกลับกันใน[[ซีกโลกใต้]] ซึ่งเอียงไปทางดวงอาทิตย์ในเดือนมกราคม และออกไปจากดวงอาทิตย์ในเดือนกรกฎาคม

* [[อุกกาบาต]]ไม่จำเป็นต้องร้อนเมื่อตกมาถึง[[เปลือกโลก]] จริง ๆ แล้วมีอุกกาบาตมากมายที่พบพร้อมกับน้ำค้างแข็ง คือตอนที่เริ่มเข้าสู่ชั้น[[บรรยากาศโลก]] ซึ่งดวงอาทิตย์เท่านั้นทำให้ร้อน อุกกาบาตจะมี[[อุณหภูมิ]]ต่ำกว่า[[จุดเยือกแข็ง]] จากนั้น ความร้อนจัดที่เกิดขึ้นช่วงผ่านเข้ามาในชั้นบรรยากาศเบื้องบนด้วยความเร็วสูง ก็จะ[[ละลาย]]ชั้นนอกของอุกกาบาต โดยวัสดุที่หลอมละลายจะกระเด็นออกไป และด้านในก็ยังไม่มีเวลาจะเพิ่มอุณหภูมิพอจนเห็นได้ อนึ่ง อุกกาบาตโดยมากจะตกผ่านชั้นบรรยากาศเบื้องล่างที่ค่อนข้างเย็นเป็นเวลาหลาย[[นาที]]ด้วย[[ความเร็วต่ำกว่าเสียง]]ก่อนจะถึงพื้นโลก ซึ่งเป็นเวลาพอให้ผิวด้านนอกเย็นลงอีก
* เมื่อ[[อุกกาบาต]]หรือ[[ยานอวกาศ]]เข้ามาใน[[บรรยากาศโลก]] [[ความร้อน]]ที่เกิดขึ้นไม่ได้มีเหตุจาก[[แรงเสียดทาน]]เป็นหลัก แต่เกิดจาก[[แรงอัด]]แอเดียแบติก ที่เกิดด้านหน้า
* การตั้ง[[ไข่ (ชีววิทยา)|ไข่]]ทำได้ทุกวัน ไม่ใช่แค่วันวสันต[[วิษุวัต]] โดยปรากฏการณ์ทาง[[ดาราศาสตร์]]ไม่ได้สัมพันธ์อะไรกับการตั้งไข่ได้ ธรรมเนียมวันตั้งไข่มาจากเมือง[[จีน]] ซึ่งมีรายงานใน[[นิตยสาร]] ''Life'' ในปี ค.ศ. 1945 แต่ก็มีข่าวในปี ค.ศ. 1987 ด้วยว่า มีคนตั้งไข่ได้ทุกวันตั้งแต่ 27 กุมภาพันธ์จนถึง 3 เมษายน โดยคนตั้งยังพบด้วยว่า "...ไข่บางลูกไม่มีทางตั้งได้ ไม่ว่าจะเป็นวันวิษุวัตหรือไม่"
* [[ดวงอาทิตย์]]มีสี[[ขาว]] โดยมีดัชนี CIE color-space ใกล้ (0.3, 0.3) เมื่อมองจาก[[อวกาศ]]หรือที่สูงใน[[บรรยากาศ]] แต่ในที่ต่ำ การกระจัดกระจายแสงของบรรยากาศจะทำให้ดวงอาทิตย์ปรากฏเป็นสีเหลือง แดง ส้ม หรือสีแดงม่วง และแม้จะมีสีขาว แต่คนโดยมากก็นึกถึงดวงอาทิตย์ว่ามีสีเหลือง โดยเหตุผลเรื่องนี้ยังไม่ชัดเจน
* แม้[[อำเภอโขงเจียม]]จะตั้งอยู่ทางทิศตะวันออกสุดของประเทศไทย แต่ในฤดูหนาว รวมถึงวันปีใหม่ ดวงอาทิตย์ขึ้นเป็นแห่งแรกในประเทศไทยที่บ้านตาบา ตำบลเจ๊ะเห อำเภอตากใบ จังหวัดนราธิวาส

=== ชีววิทยา ===


[[ไฟล์:10 - Cristina Sánchez.jpg|thumb| สีแดงของผ้าคลุมไหล่ไม่ได้ทำให้[[วัว]]ตัวผู้ดุ ]]
==== สัตว์มีกระดูกสันหลัง ====
* [[ช้าง]]ชราใกล้ตายไม่ได้ออกจากฝูงแล้วไปยังสถานที่พิเศษที่เรียกว่า สุสานช้าง เพื่อจะตายโดยสัญชาตญาณ
* [[วัว]]ตัวผู้ไม่ได้ดุเพราะสีแดงในผ้าคลุมไหล่ของมาธาดอร์มืออาชีพ เพราะวัวควายเห็นสีแบบทวิรงค์ (คือมี[[เซลล์รูปกรวย]]สองแบบที่รับสีได้ใน[[ตา]] เทียบกับสามแบบใน[[มนุษย์]]) ดังนั้น สีแดงจึงไม่ได้เด่นเป็นพิเศษ และจึงไม่ใช่สีของผ้า แต่เป็นภัยที่รู้สึกจากมาธาดอร์ที่ยุให้วิ่งพุ่ง
* [[สุนัข]]ไม่ได้ออก[[เหงื่อ]]โดย[[น้ำลาย]]ไหล สุนัขจริง ๆ ก็มี[[ต่อมเหงื่อ]]และไม่ใช่ที่[[ลิ้น]]เท่านั้น แต่จะเหงื่อออกโดยมากที่เยื่อบุเท้า อย่างไรก็ดี สุนัขจะควบคุม[[อุณหภูมิร่างกาย]]โดยหลักผ่าน[[การหายใจ]]กระหืดกระหอบ
* [[หนูทุ่ง]]ใน[[เผ่า (ชีววิทยา)|เผ่า]] Lemmini ไม่ได้ฆ่าตัวตายหมู่โดยกระโดดลงจากหน้าผาเมื่ออพยพ นี่เป็นความเข้าใจผิดที่ทำให้นิยมโดย[[ภาพยนตร์]]ของ[[วอลต์ดิสนีย์]] เรื่อง ''White Wilderness'' ซึ่งถ่ายซีนอพยพต่าง ๆ บนแป้นหมุนขนาดใหญ่อันคลุมด้วย[[หิมะ]]ในโรงถ่าย โดยบางครั้งใช้ซีนที่ถ่ายกับหนูหลายกลุ่มรวมเป็นซีนเดียวกัน ช่วงถ่ายตอนหลังยังผลักหนูให้ตกจาก "หน้าผา" อีกด้วย แต่ความเข้าใจผิดเองก็เก่าแก่ยิ่งกว่านี้ โดยกลับไปอย่างน้อยในคริสต์ทศวรรษที่ 19
* [[ค้างคาว]]ไม่ได้[[ตาบอด]] แม้ค้างคาวประมาณ 70% โดยหลักจาก[[อันดับ (ชีววิทยา)|อันดับย่อย]] Microchiroptera (microbat) จะใช้[[เสียง]]สะท้อนเพื่อกำหนดวัตถุและ[[ทิศทาง]] แต่ค้างคาวทั้งหมดก็มี[[ตา]]และสามารถมองเห็นได้ นอกจากนั้นแล้ว [[ค้างคาวผลไม้]] ([[วงศ์ (ชีววิทยา)|วงศ์]] Pteropodidae) เกือบทั้งหมดไม่ได้ใช้เสียงสะท้อนเพื่อกำหนดวัตถุกับทิศทาง และมีตาเห็นเวลา[[กลางคืน]]ที่ดีมาก
* [[นกกระจอกเทศ]]ไม่ได้ปัก[[หัว]]ลงใน[[ทราย]]เพื่อซ่อนจากศัตรู ความเข้าใจผิดนี้น่าจะมาจาก[[พลินีผู้อาวุโส]] (ค.ศ. 23-79) ที่เขียนว่า นกกระจอกเทศ "จะจินตนาการว่า เมื่อพวกมันปักหัวและคอเข้าไปในพุ่มไม้ ว่าตัวทั้งหมดของมันจะมองไม่เห็น"
* เสียงร้องของ[[เป็ด]]จริง ๆ จะสะท้อน แม้[[มนุษย์]]อาจได้ยินยากในบางกรณี
* [[กบ]]จะตายทันทีถ้าโยนลง[[น้ำ]]ที่กำลัง[[จุดเดือด|เดือด]]โดยไม่สามารถกระโดดออก นอกจากนั้นแล้ว กบจะพยายามหนีจากน้ำเย็นที่ค่อย ๆ ร้อนหลังจากผ่านขีดอุณหภูมิสูงสุดของมันไปแล้ว
* แนวคิดว่า [[ปลาทอง]]มี[[ความจำ]]สั้นเป็น[[วินาที]] ไม่เป็นจริง เพราะความจำมันยาวเป็นเดือน ๆ 
* [[ปลาฉลาม]]สามารถเป็น[[มะเร็ง]]ได้ ความเข้าใจผิดว่าฉลามไม่เป็นมะเร็งมาจากหนังสือ ''ฉลามไม่เป็นมะเร็ง (Sharks Don't Get Cancer)'' ของผู้เขียนที่ใช้หนังสือขาย[[กระดูกอ่อน]]ของปลาเพื่อป้องกัน[[โรค]] รายงานเกี่ยวกับ[[มะเร็งเยื่อบุ]]ในฉลามมีอยู่ แต่ข้อมูลปัจจุบันยังไม่สามารถใช้ประมาณ[[ความชุก]][[เนื้องอก]]ในฉลามได้
* [[ปลาฉลามขาว]]ไม่ได้เห็น[[มนุษย์]]ที่ดำ/ว่ายน้ำอยู่อย่างผิด ๆ ว่าเป็น[[สัตว์ตีนครีบ]] (เช่น[[แมวน้ำ]]) เพราะพฤติกรรมโจมตีของฉลามต่อมนุษย์และสัตว์ตีนครีบต่างกันมาก คือ เมื่อโจมตี[[แมวน้ำ]] ฉลามจะโผล่จากน้ำอย่างรวดเร็วและโจมตีอย่างดุเดือด เทียบกับการโจมตีมนุษย์ ที่สบาย ๆ และช้ากว่า คือฉลามจะวิ่งใส่โดยเร็วอย่างธรรมดา ๆ กัด แล้วก็ว่ายออกไป ปลาฉลามขาวมีตาดีและสามารถมองเห็นสี มันกัดมนุษย์ไม่ใช่เพื่อล่าเหยื่อ แต่เพื่อระบุวัตถุที่ไม่คุ้นเคย
* ไม่มีมีหมา "อัลฟา" ในฝูง[[หมาป่า]] งานศึกษาเบื้องต้นที่บัญญัติคำว่า "หมาป่าอัลฟา" ได้แต่สังเกตการณ์หมาป่าที่โตแล้ว ที่ไม่ได้เป็นญาติกัน และถูกขังไว้ ในธรรมชาติ ฝูงสุนัขจะปฏิบัติคล้ายกับครอบครัวมนุษย์มากกว่า คือไม่มีการแบ่งชั้นที่ชัดเจน แต่พ่อแม่จะเป็นใหญ่จนกระทั่งลูกโตและมีครอบครัวของตนเอง หมาอายุน้อยจะไม่โค่นล้มหมาอัลฟาเพื่อจะเป็นผู้นำฝูงตัวใหม่ และการต่อสู้เพื่อลำดับทางสังคมมักจะเป็นไปตามสถานการณ์

[[ไฟล์:Smeringopus.pallidus.female.with.eggsac.-.takinawa.jpg |thumb |แมงมุม daddy longleg พันธุ์ ''Smeringopus pallidus'' ตัวเมียกับถุงไข่ มีพิษอย่างมากก็พอให้แสบ ๆ]]
[[ไฟล์:AD2009Aug08 Bombus pratorum.jpg|thumb| ผึ้ง[[บัมเบิลบี]]บินอยู่เหนือช่อดอกไม้[[วงศ์ทานตะวัน]] ''Echinacea purpurea'' มีความเข้าใจผิดอย่างกว้างขวางว่า บัมเบิลบีไม่ควรจะบินได้ ]]

==== สัตว์ไม่มีกระดูกสันหลัง ====
* [[ไส้เดือนดิน]]โดยมากไม่ได้แบ่งเป็นสองตัวเมื่อถูกตัดเป็นสองส่วน เพราะมีไส้เดือนดินไม่กี่[[สปีชีส์]] ที่สามารถงอกใหม่ได้ทางด้านหน้า (anterior regeneration) เมื่อผ่าไส้เดือนที่ไม่สามารถงอกใหม่ทางด้านหน้า ครึ่งด้านหน้าที่มี[[ปาก]]จะสามารถกินและรอดชีวิตได้ ส่วนครึ่งหลังจะตาย มี[[หนอนตัวแบน]]บางชนิดที่สามารถกลายเป็นสองตัวเมื่อผ่ากลาง
* แมลงวันบ้าน (''Musca domestica'') มีช่วงอายุ[[เฉลี่ย]]ที่ 20-30 วัน ไม่ใช่แค่ 24 ชม. [[แมลงชีปะขาว]]บางสปีชีส์จะมีระยะชีวิตแค่ 24 ชม และตัวอ่อนของแมลงวันบ้าน (เป็นหนอนไร้ขา) ก็จะออกจากไข่ภายใน 24 ชม. หลังจากวาง
* [[แมงมุม]]ขายาว[[วงศ์ (ชีววิทยา)|วงศ์]] Pholcidae (daddy longlegs) ไม่ใช่แมงมุมมี[[พิษ]]ร้ายที่สุดในโลก แม้จะสามารถกัดทะลุ[[ผิวหนัง|หนัง]]ของมนุษย์ได้จริง ๆ แต่พิษจำนวนน้อยที่มีก็เพียงแค่ทำให้รู้สึกแสบ ๆ เพียงไม่กี่[[วินาที]] อนึ่ง ยังมีความสับสนในชื่อภาษาอังกฤษอีกด้วย เพราะแมง "harvestmen" ([[อันดับ (ชีววิทยา)|อันดับ]] ''Opiliones'' เป็น[[แมง]]  เหมือนกันแม้จะไม่ใช่แมงมุม) และแมลง "crane fly" ([[วงศ์ (ชีววิทยา)|วงศ์]] Tipulidae) ต่างก็มีชื่อภาษาอังกฤษว่า "daddy longlegs" และเข้าใจผิดเหมือน ๆ กันในเรื่องพิษร้าย
* ทั้งกลไกและ[[อากาศพลภาพ]]ในการบินของ[[บัมเบิลบี]] (และแมลง ๆ อื่น) เป็นเรื่องที่เข้าใจดีแล้ว แม้จะมี[[ตำนานพื้นบ้าน]]ว่า การคำนวณแสดงว่า มันไม่ควรจะบินได้ คือในคริสต์ทศวรรษ 1930 นัก[[กีฏวิทยา]]ชาวฝรั่งเศสคนหนึ่งจริง ๆ ก็ได้คาดตามทฤษฎีว่า บัมเบิลบีไม่ควรจะบินได้ในหนังสือของเขาชื่อว่า ''Le Vol des Insectes (การบินของบัมเบิลบี)'' ซึ่งต่อมาเมื่อเขารู้ว่าผิดพลาดก็ได้ถอนคำพูด แต่สมมติฐานนี้ก็กลายเป็นเรื่องไม่จริงโดยทั่วไปว่า "นักวิทยาศาสตร์คิดว่า บัมเบิลบีไม่ควรจะบินได้"
* [[ตำนานพื้นบ้าน]]ทั่วไปอีกอย่างหนึ่งเกี่ยวกับการกลืน[[แมงมุม]]เข้าไปเป็นจำนวนมากระหว่าง[[หลับ]]ในช่วงชีวิต ไม่มีมูลฐานความจริง เพราะคนหลับจะเป็นเหตุให้เกิด[[เสียง]]และแรงสั่นสะเทือนเพราะ[[การหายใจ]] หัวใจเต้น [[กรน]] เป็นต้น ซึ่งล้วนแต่เป็นเครื่องเตือนภัยให้แก่แมงมุม

[[ไฟล์:Helianthus annuus sunflower.jpg|thumbnail| ดอกทานตะวันที่มีดวงอาทิตย์ปรากฏอย่างชัดเจนว่า "อยู่ข้างหลัง" ]]
==== พืช ====
* ใบต้น[[คริสต์มาส (พรรณไม้)|คริสต์มาส]]ไม่เป็น[[พิษ]]อย่างแรงต่อ[[มนุษย์]]หรือว่า[[แมว]] แม้จะจริงว่ามันอาจทำให้[[ผิวหนัง]]หรือ[[ทางเดินอาหาร]]ระคายเคือง และอาจเป็นเหตุให้[[ท้องร่วง]]หรือ[[อาเจียน]]ถ้ากิน โดยงานวิจัยหนึ่งที่ศึกษากรณีคนไข้ 22,793 รายที่รายงานไปยังสมาคมศูนย์ควบคุมพิษอเมริกัน (ASPCA) แสดงว่า ไม่เคยมีคนตายและมีน้อยรายที่จำเป็นต้องรักษา ตาม ASPCA ใบต้นคริสต์มาสอาจทำให้แมวไม่สบายท้องแบบอ่อนจนถึงกลาง โดยการ[[ท้องร่วง]]และ[[อาเจียน]]จะเป็นอาการหนักที่สุด
* ดอกทานตะวันที่กำลังบานจะชี้ไปในทิศทางเดียว (บ่อยครั้งทิศตะวันออก) ตลอดวัน แต่ในระยะพัฒนาการก่อนดอกจะบาน ดอกตูมจะตามดวงอาทิตย์ (เป็นปรากฏการณ์ที่เรียกว่าการเบนตามแสง - heliotropism) อย่างไรก็ดี ดอกที่โตเต็มที่แล้วจะตรึงหันหน้าไปทางทิศใดทิศหนึ่ง

==== วิวัฒนาการและบรรพชีวินวิทยา ====

* คำว่า ''[[ทฤษฎี]]'' ของ "ทฤษฎี[[วิวัฒนาการ]]" ไม่ได้แสดงความสงสัย[[ความสมเหตุสมผล]]ของทฤษฎีนี้โดยนักวิทยาศาสตร์ส่วนมาก เพราะคำว่า "ทฤษฎี" และ "[[สมมติฐาน]]" ต่างก็มีความหมายโดยเฉพาะใน[[วิทยาศาสตร์]] เทียบกับ "ทฤษฎี" ในภาษาปากที่อาจหมายถึง[[ลาง]]สังหรณ์หรือการคาดเดา "ทฤษฎีวิทยาศาสตร์" นั้นหมายถึงหลักต่าง ๆ ที่สามารถอธิบาย "ปรากฏการณ์ต่าง ๆ ที่สังเกตได้" โดยใช้แนวคิดที่เป็นไปตามธรรมชาติ คือ "ความจริงทางวิทยาศาสตร์" และ "ทฤษฎี" ไม่ได้เป็นอะไรที่ต่างกัน และวิวัฒนาการก็เป็น "ทฤษฎี" เหมือนกับทฤษฎีว่าโรคบางอย่างเกิดจากเชื้อโรค (germ theory) หรือทฤษฎี[[ความโน้มถ่วง]]
* ทฤษฎี[[วิวัฒนาการ]]ไม่ได้พยายามอธิบาย[[กำเนิดชีวิตจากสิ่งไร้ชีวิต|กำเนิดชีวิต]] หรือกำเนิดและพัฒนาการของ[[เอกภพ]] วิวัฒนาการทางชีวภาพเป็นทฤษฎีที่อธิบายกระบวนการที่สปีชีส์และระเบียบของระบบชีวภาพระดับอื่น ๆ ได้เกิดขึ้น ซึ่งในที่สุดก็ชี้ว่า สิ่งมีชีวิตทุกรูปแบบมาจากบรรพบุรุษร่วมกัน แต่ก็ไม่ได้เพ่งเรื่องกำเนิดชีวิตเองเป็นหลัก และก็ไม่เกี่ยวกับกำเนิดและวิวัฒนาการของ[[เอกภพ]]กับองค์ประกอบของมันโดยประการทั้งปวง ทฤษฎีวิวัฒนาการโดยหลักสนใจเรื่องความเปลี่ยนแปลงของกลุ่ม[[ประชากร]]รุ่นต่าง ๆ ตามกาลเวลาซึ่งเกิดหลังจากที่สิ่งมีชีวิตเกิดขึ้นแล้ว ส่วน[[แบบจำลองทางวิทยาศาสตร์]]เกี่ยวกับกำเนิดของสิ่งมีชีวิตแรกสุดจากโมเลกุลอินทรีย์หรืออนินทรีย์เรียกว่า [[กำเนิดชีวิตจากสิ่งไร้ชีวิต]] (abiogenesis) และทฤษฎีหลักที่ใช้อธิบายพัฒนาการต้น ๆ ของเอกภพก็คือ [[บิกแบง]]
[[ไฟล์:Aegyptopithecus NT.jpg|thumb| แบบจำลองของสัตว์สกุล ''Aegyptopithecus'' ซึ่งเป็น[[ไพรเมต]]ก่อนการแยกออกจากกันระหว่างสายพันธุ์มนุษย์กับ[[ลิงโลกเก่า]]อันเป็นส่วนของ[[วิวัฒนาการมนุษย์]] ]]
* มนุษย์ไม่ได้[[วิวัฒนาการ]]มาจากลิง[[ชิมแปนซี]]ที่ยังมีชีวิตอยู่ แต่ทั้งมนุษย์และชิมแปนซีต่างก็วิวัฒนาการมาจากบรรพบุรุษร่วมกัน ดังนั้น [[สปีชีส์]] 2 ชนิดของชิมแปนซี (คือ ชิมแปนซีสามัญและ[[โบโนโบ]]) จึงเป็นญาติใกล้ชิดกับมนุษย์มากที่สุด จนกระทั่งนักมานุษยวิทยาและนักไพรเมตวิทยาบางท่านเรียกมนุษย์ว่า เป็นสปีชีส์หนึ่งของชิมแปนซี บรรพบุรุษร่วมกันล่าสุดของมนุษย์และชิมแปนซีได้มีชีวิตอยู่ประมาณ 5-8 ล้านปีก่อน [[ซากดึกดำบรรพ์]]สายพันธุ์มนุษย์อายุ 4.4 ล้านปีสกุล ''Ardipithecus'' แสดงว่า เป็นสัตว์ที่เดินด้วยสองเท้าได้เก่งพอสมควรโดยไม่ได้ใช้ข้อนิ้วมือช่วยเดิน มีขนาดเล็ก มีแขนขายาวกว่า และมีจมูกปากยื่นออกน้อยกว่าชิมแปนซี ตรงข้ามกับแนวคิดว่าชิมแปนซีมีลักษณะที่ดั้งเดิม/เก่าแก่ ความจริงลิงได้วิวัฒนาการเพิ่มขึ้นหลังจากแยกออกจากสายพันธุ์มนุษย์แล้ว คือตัวใหญ่ขึ้น ดุขึ้น ปีนต้นไม้เก่งขึ้น และมีนิ้วที่ยาวกว่า มนุษย์ ชิมแปนซี กับ[[ลิงใหญ่]]อื่น ๆ รวมกันเป็น[[วงศ์ (ชีววิทยา)|วงศ์]] Hominidae เป็นกลุ่มที่วิวัฒนาการมาจากบรรพบุรุษเดียวกันกับ[[ลิงโลกเก่า]]ประมาณ 40 ล้านปีก่อน
* [[วิวัฒนาการ]]ไม่ใช่เป็นการก้าวหน้าจาก[[สิ่งมีชีวิต]]ที่ด้อยกว่าเป็นสิ่งมีชีวิตที่เหนือกว่า และไม่จำเป็นต้องเกิดความซับซ้อนเพิ่มขึ้น กลุ่ม[[ประชากร]]หนึ่งสามารถวิวัฒนาการเป็นสิ่งมีชีวิตที่ง่ายกว่าและมี[[จีโนม]]เล็กลง ดังนั้นคำภาษาอังกฤษว่า "devolution" (วิวัฒนาการย้อนกลับ) จึงเป็นคำเรียกที่ไม่เหมาะสม
* [[วิวัฒนาการ]]ไม่ได้ "วางแผน" (หรือมีจุดประสงค์) เพื่อเพิ่ม[[ความเหมาะสม]]ของสิ่งมีชีวิตเพื่อให้รอดชีวิต ยกตัวอย่างเช่น การพูดถึงวิวัฒนาการของ[[ยีราฟ]]อย่างผิด ๆ ก็คือบอกว่า [[คอ]]ของยีราฟยาวขึ้นตามกาลเพราะยีราฟจำเป็นต้องเอื้อมให้ถึงต้นไม้สูง ๆ เพราะวิวัฒนาการไม่ได้เห็นความจำเป็นแล้วตอบสนอง มันเป็นกระบวนการที่ไร้จุดหมาย แต่[[การกลายพันธุ์]]ของยีราฟที่มีผลเป็นคอยาว มีโอกาสเป็นประโยชน์ต่อสัตว์ในบริเวณต้นไม้สูง มากกว่าต่อสัตว์ในบริเวณต้นไม้เตี้ย และดังนั้น จึงเพิ่มโอกาสรอดชีวิตของสัตว์เพื่อสืบทอด[[ยีน]]คอยาวไปยังรุ่นต่อไป ต้นไม้สูงไม่ได้เป็นเหตุให้กลายพันธุ์ และก็จะไม่เป็นเหตุให้สัตว์ต่าง ๆ มีคอยาวเป็นเปอร์เซ็นต์สูงขึ้น และแม้ในตัวอย่างยีราฟ จริง ๆ แล้ว การคัดเลือกอาศัยเพศก็อาจผลักดันให้วิวัฒนาการมีคอยาวได้โดยเท่า ๆ กัน คือคอยาวกลายเป็นลักษณะทางเพศทุติยภูมิ ที่ให้ความได้เปรียบแก่ยีราฟตัวผู้ที่ต่อสู้แย่งตัวเมียด้วยคอ แต่ความเข้าใจผิดในแนวนี้ก็มักทำอย่างจงใจ เพราะมันเป็นวิธีพูดสั้น ๆ ([[ชวเลข]]) ที่สามัญของบุคคลที่เข้าใจการทำงานของวิวัฒนาการอย่างถูกต้องอยู่แล้ว ผู้กล่าวถึง "จุดหมาย" โดยเป็นวิธีการกล่าวสั้น ๆ เช่น การกล่าวเหมือนกับมีเป้าหมายว่า "[[ไดโนเสาร์]]อาจวิวัฒนาการขนนกขึ้นเพื่อหาคู่" คล่องกว่าเมื่อเทียบกับ "ขนนกอาจได้การคัดเลือกเมื่อเกิด เพราะให้ความได้เปรียบในการคัดเลือกทางเพศเหนือกว่าไดโนเสาร์ที่ไม่มีขนนก"
[[ไฟล์:Palais de la Decouverte Tyrannosaurus rex p1050042.jpg|thumb|right| ไดโนเสาร์ที่ไม่ใช่นกตายหมดในช่วง[[เหตุการณ์การสูญพันธุ์ในยุคครีเทเชียส-พาลิโอจีน]]ท้าย[[ยุคครีเทเชียส]] ]]
* มนุษย์และ[[ไดโนเสาร์]] (นอกเหนือจาก[[นก]]) ไม่ได้มีชีวิตในช่วงเวลาเดียวกัน ไดโนเสาร์ที่ไม่ใช่นกสุดท้ายตายในช่วง[[เหตุการณ์การสูญพันธุ์ในยุคครีเทเชียส-พาลิโอจีน]]ประมาณ 65 ล้านปีก่อน เทียบกับมนุษย์สกุล ''[[Homo]]'' แรกสุดที่[[วิวัฒนาการ]]ขึ้นประมาณ 2.3-2.4 ล้านปีก่อน ทำให้มีช่วงเว้นเป็น 63 ล้านปีระหว่างไดโนเสาร์สุดท้ายที่ไม่ใช่นกกับมนุษย์แรกสุด แต่มนุษย์ก็ได้อยู่ร่วมกับ[[ช้างแมมมอธ]]และ[[เสือเขี้ยวดาบ]] ซึ่งเป็นสัตว์ที่มักแสดงในภาพเดียวกันกับมนุษย์และไดโนเสาร์
* [[ไดโนเสาร์]]ไม่ได้[[สูญพันธุ์]]เพราะ[[การปรับตัว (ชีววิทยา)|ปรับตัว]]ได้ไม่ดีหรือไม่สามารถรับมือกับการเปลี่ยนแปลงทาง[[ภูมิอากาศ]]ปกติได้ ซึ่งเป็นมุมมองในตำราเก่า ๆ จริง ๆ แล้ว ไดโนเสาร์เป็นกลุ่มสัตว์ที่ปรับตัวได้ดีและประสบความสำเร็จอย่างสูง ที่อวสานของมันเกิดจากเหตุการณ์พิเศษที่ทำลายล้างกลุ่ม[[พืช]] [[สัตว์เลี้ยงลูกด้วยนม]] และ[[สัตว์น้ำ]]เป็นจำนวนมากด้วย เหตุที่อ้างมากที่สุดใน[[การสูญพันธุ์ครั้งใหญ่]]เช่นนี้ก็คือการวิ่งชนโลกของ[[ดาวเคราะห์น้อย]]ที่แหลมยูกาตัง (ปัจจุบัน[[ประเทศเม็กซิโก]]) ซึ่งจุดชนวนเหตุการณ์การสูญพันธุ์ในยุคครีเทเชียส-พาลิโอจีน อนึ่ง ไดโนเสาร์ทั้งหมดก็ไม่ได้สูญพันธุ์ คือนกได้วิวัฒนาการมาจาก[[เทอโรพอด]]ซึ่งมีขนนกที่อยู่ใน[[ยุคจูแรสซิก]] เทียบกับสายพันธุ์ของไดโนเสาร์โดยมากที่หายไปท้ายยุคครีเทเชียส นกบางชนิดได้รอดชีวิตมาได้ และดังนั้น สัตว์ปัจจุบันบางอย่างจึงเป็นลูกหลานของไดโนเสาร์
* [[สัตว์เลี้ยงลูกด้วยนม]]ไม่ได้[[วิวัฒนาการ]]มาจากกลุ่ม[[สัตว์เลื้อยคลาน]]ปัจจุบันกลุ่มใดกลุ่มหนึ่ง แต่สัตว์เลี้ยงลูกด้วยนมและสัตว์เลื้อยคลานต่างก็วิวัฒนาการมาจากบรรพบุรุษร่วมกัน คือไม่นานหลังจากที่สัตว์คล้ายสัตว์เลื้อยคลานปรากฏขึ้น พวกมันก็แบ่งออกเป็นสองสาขา คือ sauropsid และ synapsid สายพันธุ์ของสัตว์เลี้ยงลูกด้วยนม (synapsid) เบนออกจากสายพันธุ์ของสัตว์เลื้อยคลานปัจจุบัน (sauropsid) เมื่อประมาณ 320 ล้านปีก่อนกลาง[[ยุคคาร์บอนิเฟอรัส]] ต่อมาภายหลัง (ท้ายยุคคาร์บอนิเฟอรัสหรือต้น[[ยุคเพอร์เมียน]]) กลุ่มสัตว์เลื้อยคลานต่าง ๆ ในปัจจุบัน (รวมทั้ง lepidosaur, [[เต่า]], และ[[อันดับจระเข้|จระเข้]]) จึงแยกออกจากกัน ส่วนสัตว์เลื้ยงลูกด้วยนมเป็นลูกหลานเดียวของ synapsid ที่ยังรอดชีวิต

=== คอมพิวเตอร์ ===
* คอมพิวเตอร์ที่ใช้ [[macOS]] หรือ [[GNU]]/[[ลินุกซ์]] ไม่ได้ปลอดภัยจาก[[มัลแวร์]] เช่น [[ม้าโทรจัน]]หรือ[[ไวรัสคอมพิวเตอร์]] แต่มีมัลแวร์น้อยกว่าสำหรับ[[ระบบปฏิบัติการ]]เหล่านี้ เพราะมัลแวร์ต้องสร้างเพื่อระบบปฏิบัติการโดยเฉพาะ และคอมพิวเตอร์ที่ใช้[[ไมโครซอฟท์ วินโดวส์]]ก็มีมากกว่า

[[ไฟล์:Korean fans closeup.jpg|thumb| พัดลมใน[[เกาหลีใต้]]มีตัวควบคุมเวลาอย่างสามัญ เพราะความเข้าใจผิดอย่างกว้างขวางว่า การเปิดพัดลมทิ้งไว้เมื่อหลับอาจทำให้ถึง[[ตาย]] ]]
=== ร่างกายและสุขภาพมนุษย์ ===
* ยาฆ่าเชื้อ (Anti-Biotic) กับยาแก้อักเสบ (NSAID) คือยาคนละตัวกัน โดยที่ยาฆ่าเชื้อจะฆ่าเฉพาะเชื้อแบคทีเรียดังนั้นเมื่อเป็นไข้หวัดที่เกิดจากเชื้อไวรัส การกินยาฆ่าเชื้อจึงไม่มีผลในทางการรักษาแต่อย่างใด ยาฆ่าเชื้อไม่ควรกินบ่อย ๆ อย่างพร่ำเพรื่อเพราะอาจจะทำให้เชื้อแบคทีเรียดื้อยาได้ และอาจจะไปทำลายเชื้อแบคทีเรียเจ้าถิ่นที่อยู่ในร่างกายด้วย
* คนที่กำลังตื่นจากการละเมอเดินไม่ทำให้เกิดอันตราย แต่อาจสับสนและงงเป็นระยะสั้น ๆ หลังจากตื่น และนี่ก็ไม่เป็นอันตราย แต่การละเมอเดินเองก็อาจทำให้เจ็บตัวถ้าสะดุดอะไรหรือล้มลงเมื่อกำลังเดินละเมอ โดยการบาดเจ็บเช่นนี้สามัญในบรรดาคนละเมอเดินทั้งหลาย
* ใน[[เกาหลีใต้]] มีความเชื่อผิด ๆ ที่สามัญว่า ใน[[ห้อง]]มิดชิดที่เปิดพัดลม สามารถเป็นเหตุให้ตายได้ (fan death) ตามรัฐบาลเกาหลี "ในบางกรณี พัดลมที่เปิดนานเกินสามารถเป็นเหตุ[[การเสียชีวิต]]เนื่องจากหายใจไม่ออก [[ตัวเย็นเกิน]] หรือ[[ไฟไหม้]]เนื่องจากเครื่องร้อนเกิน" คณะกรรมการป้องกันผู้บริโภคเกาหลี ได้ออกคำเตือนเพื่อความปลอดภัย และแนะนำให้ใช้เครื่องควบคุมเวลากับพัดลม ให้ปรับส่ายพัดลม และให้เปิดประตูทิ้งไว้ ความเชื่อในการตายเยี่ยงนี้ สามัญแม้ในบรรดาผู้เชี่ยวชาญทาง[[การแพทย์]]ที่มีความรู้ดี เช่น ตาม[[คณบดี]]แพทย์แห่งมหาวิทยาลัยควันดง "ถ้าห้องปิดมิดชิด เมื่อมีลมพัดจากพัดลม อุณหภูมิสามารถลดลงต่ำพอเป็นเหตุให้เสียชีวิตเพราะภาวะตัวเย็นเกิน" จริง ๆ แล้ว พัดลมขับลมโดยไม่ได้เปลี่ยน[[อุณหภูมิ]]ของมันอย่างสำคัญ เพื่อเพิ่ม[[การระเหย]]ตัวของ[[เหงื่อ]] การเปิดพัดลมทิ้งไว้ในห้องที่ไม่มีคนจะไม่ทำให้ห้องเย็นลง จริง ๆ แล้ว เนื่องจาก[[ประสิทธิภาพการแปลงพลังงาน]]ของ[[มอเตอร์]] และการเสีย[[พลังงาน]]เนื่องจาก[[ความหนืด]] พัดลมจะทำให้ห้องร้อนขึ้นเล็กน้อย
* [[การทานอาหาร]]น้อยกว่าหนึ่ง ชม. ก่อน[[ว่ายน้ำ]]ไม่ได้เพิ่มความเสี่ยงการเป็น[[ตะคริว]]หรือการจมน้ำ มีงานศึกษาที่แสดงว่า การดื่ม[[สุรา]]สัมพันธ์กับการจมน้ำ แต่ก็ไม่มีหลักฐานอะไรในเรื่องตะคริวท้องกับการทานอาหาร
* การจมน้ำมักไม่ค่อยเตะตาคนอื่น ในกรณีโดยมาก การยกมือส่งเสียงร้องก็เป็นไปไม่ได้ เนื่องจากการตอบสนองต่อการจมน้ำตามสัญชาตญาณ (คือไม่มีอากาศให้ส่งเสียงร้องหรือแรงให้ยกมือ) แม้การยกโบกมือตะโกนในน้ำจะเป็นสัญญาณแสดงว่าต้องการความช่วยเหลือ แต่สัญญาณนี่ทำได้อย่างไม่แน่นอน คนจมน้ำที่ตอบสนองต่อการจมน้ำตามสัญชาตญาณ จะไม่สามารถแสดงความต้องการความช่วยเหลือ
* [[เลือด]]มนุษย์ใน[[เส้นเลือดดำ]]ไม่ใช่มีสีดำ จริง ๆ แล้วเลือดจะมีสีแสดงเสมอเนื่องจากส่วนประกอบคือ[[เฮโมโกลบิน]] เลือดที่หมด[[ออกซิเจน]]จะมีสีแดงคล้ำกว่า และเลือดที่สมบูรณ์ด้วยออกซิเจนจะมีสีแดงคล้าย[[เชอร์รี]] ความเข้าใจผิดอาจเกิดเพราะสาเหตุ 2 อย่าง คือ (1) เส้นเลือดใต้ผิวหนังปรากฏเป็นสีดำ นี่เกิดจากเหตุผลต่าง ๆ ซึ่งมีเหตุเพียงเล็กน้อยจากสีของเลือด รวมทั้ง[[การกระเจิง]]ใต้[[ผิวหนัง]]ของ[[แสง]]ที่วิ่งผ่านผิว และการเห็นสีของมนุษย์ (2) ภาพต่าง ๆ ใช้สีเพื่อแสดงความแตกต่างระหว่างเส้นเลือดดำ (มักแสดงเป็นสีน้ำเงิน) และ[[เส้นเลือดแดง]] (มักแสดงในภาพเป็นสีแดง)
* การตกอยู่ใน[[สุญญากาศ]]หรือประสบกับ[[ความดัน]]ที่ลดลงอย่างไม่ได้ควบคุม จะไม่ทำให้ร่างกายระเบิด หรือ[[น้ำ]]ในตัว[[การเดือด|เดือด]] (แม้น้ำใน[[ปาก]]หรือ[[ปอด]]จะเดือดที่ระดับความสูงเหนือ **ขีดจำกัดอาร์มสตรอง** (Armstrong limit) แต่มันจะทำให้หมดสติเมื่อ[[เลือด]]ในร่างกายหมด[[ออกซิเจน]]แล้ว ตามด้วย[[การเสียชีวิต]]เพราะขาดออกซิเจนภายในไม่กี่นาที
* [[อาหาร]]มีอิทธิพลน้อยมากต่อการดีท๊อกซ์ของร่างกาย ถึงกระนั้น ก็ยังมีความเข้าใจผิดว่าอาหารบางอย่างช่วยกระบวนการนี้ และสามารถขจัดสิ่งที่ร่างกายไม่สามารถกำจัดได้ด้วยตนเอง จริง ๆ แล้ว [[ตับ]]และ[[ไต]]เป็นตัวกำจัดพิษจากร่างกาย
[[ไฟล์:Taste buds.svg|thumb|upright| [[แผนที่ลิ้น]]***อันผิดพลาด***ซึ่งแสดงบริเวณที่สามารถรับรสต่าง ๆ โดยเฉพาะ (1) ขม (2) เปรี้ยว (3) เค็ม (4) หวาน จริง ๆ แล้ว บริเวณทั้งหมดสามารถรับรสทั้ง 3 อย่าง ]]
==== ประสาทสัมผัส ====
* รสต่าง ๆ ทั้งหมดสามารถรู้ได้ตามลิ้นทั้งหมดอาศัยตุ่มรับรส แม้บุคคลจะไวรสต่าง ๆ ที่ตำแหน่งต่าง ๆ กัน และความจริงนี้ไม่ตรงกับความเชื่อทั่วไปว่า รสบางอย่างสามารถรู้ได้ตรงตำแหน่งโดยเฉพาะ ๆ บนลิ้น [[แผนที่ลิ้น]]ผิดดั้งเดิมมาจากการแปล[[วิทยานิพนธ์]]ปี ค.ศ. 1901 ของชาวเยอรมันผิด อนึ่ง รสที่มนุษย์รู้ได้ปัจจุบันจัดเป็น 5 อย่าง ไม่ใช่ 4 คือนอกจากรสขม เปรี้ยว เค็ม และหวานแล้ว มนุษย์ยังสามารถรับรส[[อุมะมิ]] ที่ใกล้กับคำภาษาไทยว่า "รสหวานน้ำต้มกระดูก" หรือ "รสกลมกล่อม"
* [[มนุษย์]]มี[[ประสาทสัมผัส]]มากกว่า 5 ทางที่มักอ้างกัน โดยวิธีการจัดหมวดต่าง ๆ กำหนดตั้งแต่ 5 จนเกินกว่า 20 นอกจาก[[ระบบการเห็น|การเห็น]] [[กลิ่น|การได้กลิ่น]] [[การรับรู้รส]] [[ระบบรับความรู้สึกทางกาย|การถูกต้องสัมผัส]] และ[[การได้ยิน]] ซึ่งเป็นประสาทสัมผัสที่ระบุโดย[[อาริสโตเติล]]แล้ว มนุษย์ยังสามารถรู้สึกถึง[[Vestibular system|ความสมดุลและความเร่ง]] [[โนซิเซ็ปชัน|ความเจ็บปวด]] [[การรับรู้อากัปกิริยา|ตำแหน่งร่างกายและแขนขา]] และ[[ปลายประสาทรับร้อน|อุณหภูมิ]] (thermoception) เป็นต้น ประสาทสัมผัสอื่น ๆ บางครั้งระบุว่าการรู้[[เวลา]] [[อาการคัน|คัน]] [[แรงดัน]] [[หิว]]ข้าว หิวน้ำ ท้องเต็ม ปวด[[ปัสสาวะ]] ปวด[[อุจจาระ]] และระดับ[[คาร์บอนไดออกไซด์]]ใน[[เลือด]]

==== ผิวหนังและผม ====
* [[ผิวหนัง]]ที่เหี่ยวเนื่องจาก[[เปียก]][[น้ำ]] ไม่ได้มีเหตุจากผิวหนังดูดน้ำแล้วบวมขึ้น แต่เกิดจาก[[ระบบประสาทอิสระ]] ที่ลดการส่งเลือดโดยการตีบหลอดเลือด ตอบสนองต่อผิวหนังที่เปียกทำให้หนังย่น ซึ่งสันนิษฐานว่า วิวัฒนาการเกิดขึ้นเพื่อให้บรรพบุรุษไพรเมตจับได้แน่นขึ้นในที่ ๆ เปียกและลื่น แม้งานศึกษาปี 2557 จะไม่พบการจับของเปียกได้ดีขึ้นด้วยนิ้วมือที่ย่น
* การโกนไม่ได้เป็นเหตุให้[[ผม]]/[[ขน]]ที่งอกกลับดกขึ้นหรือดำขึ้น แต่ผม/ขนแต่ละเส้นอาจกว้างขึ้น ความเชื่อนี้อาจมาจากผม/ขนที่ไม่เคยตัด/โกนซึ่งมีปลายเรียว เทียบกับที่เพิ่งตัด/โกนซึ่งมีปลายทื่อ และดังนั้น จึงหนากว่าปลายเรียว ผม/ขนที่ตัด/โกนดูเหมือนจะหนาและหยาบกว่า เพราะมีปลายคมที่ยังไม่สึก อนึ่ง ผม/ขนที่สั้นกว่าจะ "แข็งกว่า" (คืองอได้น้อยกว่า) ผม/ขนที่ยาวกว่า ซึ่งมีส่วนในความเข้าใจผิดในเรื่องนี้
* [[ผม]] [[ขน]]และเล็บของบุคคลไม่ได้งอกขึ้นเรื่อย ๆ หลังจากเสียชีวิตแล้ว แต่เป็นเพราะ[[ผิวหนัง]]แห้งและหดไปจากฐานของผม ของขน และของเล็บจากเดิม จึงทำให้ดูเหมือนงอกออก
* ผลิตภัณฑ์บำรุงผมไม่ได้ "ซ่อม" ปลายแตกหรือผมที่เสียหาย แต่สามารถป้องกันไม่ให้เสียหายตั้งแต่ต้น และช่วยทำให้เปลือกนอกของผม (cuticle) เรียบขึ้นคล้ายกับพอกกาวทำให้เหมือนกับได้ซ่อมผม คือทำให้ผมดูดีกว่าทั่วไป
* [[ยีน]]ผมแดงไม่ได้กำลังสูญพันธุ์ไป ในเดือนสิงหาคม ค.ศ. 2007 มี[[สำนักข่าว]]จำนวนมากที่รายงานว่า คน[[ผม]]แดงกำลังจะหมดไป อาจเร็วที่สุดในปี ค.ศ. 2060 เนื่องจากยีนผมแดง (MC1R) เป็นแบบด้อย (recessive) คือถึงแม้คนผมแดงอาจจะน้อยลงได้ (เช่น การแต่งงานข้ามผิวพันธุ์ที่พ่อหรือแม่มาจากกลุ่มที่ไม่มียีนผมแดง ก็จะทำให้ไม่มีลูกผมแดง แต่ก็ยังอาจมีหลานผมแดง) แต่คนผมแดงจะไม่หายไปทั้งหมดนอกจากทุกคนที่มียีนผมแดงจะเสียชีวิตทั้งหมดหรือไม่มีลูก ความเข้าใจผิดนี้มีอย่างช้าก็ตั้งแต่ปี ค.ศ. 1865 และมักจะออกข่าวในหนังสือพิมพ์อเมริกัน

==== โภชนาการ อาหาร และเครื่องดื่ม ====
* [[น้ำ]] 8 แก้ว หรือ 2-3 [[ลิตร]]ต่อวันไม่จำเป็นต้องได้เพื่อดำรง[[สุขภาพ]] เพราะแต่ละคนจำเป็นต้องได้น้ำต่างกันขึ้นอยู่กับ[[น้ำหนัก]] การออกกำลัง [[เสื้อผ้า]] และ[[สิ่งแวดล้อมทางธรรมชาติ|สิ่งแวดล้อม]] (เช่น ความร้อนและความชื้น) อนึ่ง ไม่จำเป็นต้องได้จากน้ำเปล่า เพราะสามารถได้จากแหล่งอื่น ๆ รวมทั้ง[[น้ำผลไม้]] [[ชา]] [[นม]] น้ำแกง เป็นต้น และจาก[[อาหาร]]รวมทั้ง[[ผัก]][[ผลไม้]]
* [[น้ำตาล]]ไม่ได้เป็นเหตุให้เด็กตื่นตัวเกินหรือซน [[การทดลองแบบอำพรางสองฝ่าย]]แสดงว่า เด็กที่ได้อาหารมีน้ำตาลหรือไม่มีไม่ได้ประพฤติต่างกัน แม้ในงานศึกษาที่ตรวจเด็ก[[โรคสมาธิสั้น]]หรือเด็กที่พิจารณาว่าไวน้ำตาลโดยเฉพาะ
* [[เครื่องดื่มแอลกอฮอล์]]ไม่ได้ทำให้ร่างกายทั้งหมดรู้สึกอุ่น มันทำให้รู้สึกอุ่นโดยขยาย[[หลอดเลือด]]แล้วกระตุ้น[[ตัวรับความรู้สึก|ปลายประสาท]]ใกล้ ๆ [[ผิวหนัง]]ด้วย[[เลือด]]ที่เพิ่มขึ้น ซึ่งจริง ๆ แล้วอาจทำให้[[อุณหภูมิ]]ของ[[ลำตัว]]ต่ำลง เพราะร่างกายสามารถแลกเปลี่ยน[[ความร้อน]]กับ[[สิ่งแวดล้อมทางธรรมชาติ|สิ่งแวดล้อม]]ภายนอกที่เย็นกว่าได้ง่ายขึ้น
* [[แอลกอฮอล์]]ไม่จำเป็นต้องฆ่า[[เซลล์ (ชีววิทยา)|เซลล์]]สมอง แต่สามารถทำให้เซลล์ตาย "โดยอ้อม" ได้โดยสองวิธี คือ
*# ในคนติดเหล้าหนักผู้มี[[สมอง]]ชินกับผลของแอลกอฮอล์แล้ว การหยุดทานกะทันหันอาจเป็นเหตุแห่งภาวะเอ็กไซโททอกซิก (excitotoxicity) คือมีการปล่อย[[สารสื่อประสาท]]บางอย่างเช่น[[กลูตาเมต]]มากเกิน มีผลให้เซลล์ในสมองหลาย ๆ เขตตาย
*# ในคนติดเหล้าที่ได้พลังงานโดยมากจากแอลกอฮอล์ การขาด[[ไทอามีน]] (วิตามินบี1) อาจทำให้เกิดกลุ่มอาการคอร์ซาคอฟ (Korsakoff's syndrome) ซึ่งสัมพันธ์กับความเสียหายอย่างรุนแรงต่อสมอง
* อาหารเจหรือ[[วีแกน]] (เจแบบเคร่ง) มี[[โปรตีน]]พอสำหรับร่างกาย จริง ๆ แล้ว โปรตีนที่ได้จากอาหารเจแบบมี[[นม]]มี[[ไข่ (ชีววิทยา)|ไข่]]และอาหารวีแกน มีโปรตีนที่จำเป็นต้องได้ต่อวันพอหรือเกินเกณฑ์ แต่อาหารวีแกนก็จำเป็นต้องเสริมด้วย[[วิตามินบี12]]เพื่อสุขภาพที่ดี
* [[หมากฝรั่ง]]ที่กลืนเข้าไปไม่ได้ใช้เวลา 7 ปีเพื่อย่อย จริง ๆ แล้ว หมากฝรั่งโดยมากไม่สามารถย่อยได้ และจะผ่านทางเดินอาหารไปเร็วเท่ากับอาหารอื่น ๆ
* หลักฐานไม่สนับสนุนว่า [[กาแฟ]]หรืออาหารเผ็ดมีบทบาทสำคัญต่อการเกิดแผลในกระเพาะอาหาร (peptic ulcers)
* แม้[[บีตา-แคโรทีน]]ใน[[แคร์รอต]]อาจช่วยการเห็นเวลากลางคืนของผู้ที่ขาด[[วิตามินเอ]]ให้ดีขึ้น แต่มันไม่ได้เพิ่มให้เห็นดีกว่าปกติสำหรับคนที่ได้วิตามินพอ ความเชื่อว่ามันช่วยมาจาก[[สงครามโลกครั้งที่ 2]] ซึ่งเป็นข่าวเท็จที่[[สหราชอาณาจักร|อังกฤษ]]ได้สร้างขึ้น เพื่ออธิบายการสู้รบเวลากลางคืนที่ดีขึ้นของ[[กองทัพอากาศ]]อังกฤษ ซึ่งความจริงมาจากการใช้[[เรดาร์]]และการใช้ไฟสีแดงบนหน้าปัดอุปกรณ์
*ไม่มีหลักฐานว่า [[โรคอ้วน]]สัมพันธ์กับ[[เมแทบอลิซึม]]ช่วงพักที่ต่ำกว่า เพราะอัตราเมแทบอลิซึมไม่ต่างกันมากในระหว่างบุคคล [[น้ำหนัก]]ที่เพิ่มหรือลดมีเหตุโดยตรงจาก[[อาหาร]]และการใช้กำลัง คนน้ำหนักเกินมักจะประเมินอาหารที่ตนทานต่ำกว่าจริง และคนน้ำหนักน้อยมักจะประเมินเกิน

==== เพศสภาพของมนุษย์ ====
* ไม่มีเหตุผลทาง[[สรีรภาพ]]ที่จะเชื่อว่า [[เพศสัมพันธ์]]ในวันก่อน ๆ [[การแข่งขัน]][[กีฬา]]หรือการแข่งขันอื่น ๆ จะมีผลลบต่อสมรรถภาพการแข่งขัน จริง ๆ แล้วมีคนเสนอว่า เพศสัมพันธ์ก่อนการเล่นกีฬาจะเพิ่มระดับ[[เทสโทสเตอโรน]]ในผู้ชาย ซึ่งอาจเพิ่มสมรรถภาพการเล่น
* [[การตั้งครรภ์]]เนื่องจาก[[เพศสัมพันธ์]]ระหว่างลูกพี่ลูกน้อง ไม่จำเป็นต้อง[[เสี่ยง]]มี[[ความผิดปกติแต่กำเนิด]]ที่สำคัญ คือความเสี่ยงจะอยู่ที่ 5-6% คล้ายกับของหญิงอายุ 40 ปี เทียบกับความเสี่ยงพื้นฐานที่ 3-4%

[[ไฟล์:Gyrus Dentatus 40x.jpg|thumb|right| [[นิวรอน]]ใน[[ฮิปโปแคมปัส]] ระบายสีแบบ Golgi เชื่อกันทั่วไปว่า [[มนุษย์]]จะไม่เกิดเซลล์สมองใหม่ แต่[[งานวิจัย]]แสดงว่า มี[[เซลล์ประสาท]]บางชนิดที่เกิดใหม่ได้ ]]
==== สมอง ====
* สมรรถภาพต่าง ๆ ทางใจไม่ได้แยกออกเป็นของ[[สมอง]][[สมองซีกซ้าย|ซีกซ้าย]]หรือซีกขวาโดยส่วนเดียว หน้าที่บางอย่างเช่น [[การพูด]]และ[[ภาษา]] (ซึ่งอยู่ที่ [[Broca's area]], [[Wernicke's area]]) มักจะทำให้สมองซีกหนึ่งทำงานมากกว่าอีกซีกหนึ่งในงานบางชนิด ถ้าซีกใดซีกหนึ่งเสียหายตั้งแต่อายุน้อย ๆ สมองอีกข้างหนึ่งก็จะรับหน้าที่เหล่านั้นไปโดยทั้งหมดหรือโดยบางส่วน สำหรับหน้าที่อื่น ๆ รวมทั้งการควบคุมการเคลื่อนไหว [[ความจำ]] และการคิดหาเหตุผลทั่วไป สมองทั้งสองข้างจะทำงานเท่า ๆ กัน
* ไม่จริงว่า โดยอายุ 2 ขวบ มนุษย์จะได้สร้างเซลล์[[สมอง]]ทั้งหมดเท่าที่จะมี ซึ่งเป็นความเชื่อของผู้ชำนาญทาง[[การแพทย์]]จนกระทั่งถึงปี ค.ศ. 1998 ปัจจุบันเข้าใจแล้วว่า [[นิวรอน]]ใหม่ ๆ สามารถเกิดขึ้นในบางส่วนของ[[สมอง]]หลังเกิด เพราะ[[นักวิจัย]]ได้สังเกตเห็นการเกิด[[เซลล์ประสาท]]ใหม่ใน[[สัตว์]]ที่โตแล้วรวมทั้ง[[นก]] [[ลิงโลกเก่า]] และ[[มนุษย์]] คือสัตว์ที่โตแล้วใน[[สปีชีส์]]ที่ว่า มี[[เซลล์ต้นกำเนิด]]ที่สามารถเปลี่ยนเป็นเซลล์โดยเฉพาะต่าง ๆ ในบริเวณ subventricular zone ของ[[โพรงสมองข้าง]] และบริเวณ subgranular zone ของ dentate gyrus นิวรอนที่เกิดใหม่ในเขตเหล่านี้จะย้ายไปอยู่ที่ olfactory bulb (ป่องการได้กลิ่น ซึ่งเป็นส่วนของ[[ระบบการได้กลิ่น]]) และ dentate gyrus (ซึ่งเป็นส่วนของ[[ฮิปโปแคมปัส]]) ตามลำดับ และเชื่อว่าจะรวมเข้ากับวงจรประสาทที่มีอยู่แล้ว แต่หน้าที่และความสำคัญทาง[[สรีรภาพ]]ของ[[นิวรอน]]ใหม่ใน[[ผู้ใหญ่]]ยังไม่ชัดเจน โดยงานบางงานแสดงว่า มีเซลล์ประสาทที่เกิดใหม่ใน [[neocortex]] ด้วย ซึ่งมีนักวิชาการที่ไม่เห็นด้วย
* [[วัคซีน]]ไม่ได้ก่อโรค[[ออทิซึม]]หรือ autism spectrum disorder แม้จะมีงานวิจัยฉ้อฉลที่อ้างว่ามีความสัมพันธ์ แต่การพยายามทำซ้ำเพื่อให้ผลดังที่ว่าอย่างซ้ำ ๆ ก็ไม่สำเร็จ จนในที่สุดจึงมีผู้แสดงว่า งานวิจัยฉ้อฉลนั้น มีการปรับแต่งสร้างข้อมูลที่ได้
* [[มนุษย์]]ไม่ได้ใช้[[สมอง]]เพียงแค่ 10% แม้จะจริงว่า [[นิวรอน]]ในสมองเพียงแค่ส่วนน้อยกำลังทำงานอยู่ ณ ขณะใดขณะหนึ่ง แต่นิวรอนที่ไม่ได้ทำงานตอนนั้นก็สำคัญด้วย ความเข้าใจผิดเช่นนี้สามัญในวัฒนธรรมอเมริกันโดยอาจเริ่มตั้งแต่ต้นคริสต์ทศวรรษที่ 20 โดยมากเนื่องจาก นพ. วิลเลียม เจมส์ ผู้ปรากฏว่าใช้คำนี้ในเชิงอุปมาอุปไมย
* มนุษย์ทั้งหมด[[เรียนรู้]]โดยวิธีการเดียวกันหลัก ๆ โดยเฉพาะก็คือ ไม่มีหลักฐานว่ามนุษย์มีสไตล์การเรียนรู้ต่าง ๆ กัน และวิธีการสอนอย่างเฉพาะเจาะจงสำหรับสไตล์การเรียนรู้นั้น ๆ ก็ไม่ได้ทำให้เรียนได้ง่ายขึ้น

[[ไฟล์:Bombina bombina 1 (Marek Szczepanek).jpg|thumb| ตุ่มของคางคกไม่ใช่หูด/ไฝ และไม่มนุษย์ก็ไม่สามารถติดเอามาได้ ]]
==== โรค ====
* การจัดท่าเทรนเดเลนเบิร์ก (นอนราบยกขาสูงเป็นมุม 15-30 องศา) ในผู้ป่วย[[ความดันเลือดต่ำ]]หรือ[[ช็อก]]นั้นไม่มีหลักฐานใดสนับสนุน และอาจเป็นอันตรายได้
* [[เอดส์]]ไม่ใช่ชื่อเชื้อ[[ไวรัส]] แต่เป็นชื่อ[[ภาวะภูมิคุ้มกันบกพร่อง]] และ[[เอชไอวี]]ก็ไม่ใช่ชื่อ[[โรค]] แต่เป็นชื่อไวรัส
* การดื่ม[[นม]]หรือการบริโภค[[ผลิตภัณฑ์นม]]อื่น ๆ ไม่ได้ทำให้เกิด[[เมือก]]มากขึ้น ดังนั้น คนเป็น[[หวัด]]หรือคัดจมูกจึงไม่จำเป็นต้องหลีกเลี่ยง
* [[มนุษย์]]ไม่สามารถติด[[หูดหงอนไก่|หูด]]/ไฝมาจาก[[คางคก]]หรือสัตว์อื่น ๆ และตุ่มของคางคกก็ไม่ใช่หูด/ไฝ หูดที่[[ผิวหนัง]]มนุษย์เกิดจาก[[ไวรัส]]ที่ติดเฉพาะมนุษย์ ([[human papillomavirus]])
* การหักนิ้วให้เกิดเสียงดัง หรือ[[การออกกำลังกาย]]เมื่อมี[[สุขภาพ]]ดี ไม่ได้เป็นเหตุให้[[ข้อเสื่อม]] (osteoarthritis)
* การทานเมล็ดถั่ว [[ข้าวโพดคั่ว]] หรือเมล็ดพืชอื่น ๆ ไม่ได้เพิ่มความเสี่ยงภาวะ diverticulitis คือ[[ถุงยื่น]]ใน[[ลำไส้ใหญ่]]อักเสบ จริง ๆ แล้วอาหารเหล่านี้อาจช่วยป้องกันด้วยซ้ำ
* ความเครียดมีบทบาทค่อนข้างน้อยต่อภาวะ[[ความดันโลหิตสูง]] ดังนั้น จึงไม่มีหลักฐานสนับสนุนให้ใช้การบำบัดด้วยการผ่อนคลายแบบเฉพาะ ๆ แต่ความเครียด "ฉับพลัน" ก็มีหลักฐานว่าเพิ่มความดันโลหิตอย่าง "ชั่วคราว" และหลักฐานจาก[[งานศึกษาแบบสังเกต]]ก็แสดงความสัมพันธ์ระหว่างความเครียดเรื้อรังกับความดันเลือดสูงที่คงยืน แต่จากมุมมองของ[[แพทย์]] ความเครียดก็ยังมีบทบาทน้อย เทียบกับมุมมองของคนทั่วไปที่มักเห็นว่า ความเครียดมีบทบาทสำคัญ
* ในคนที่มี[[โรคหวัด]]ธรรมดา สีของ[[เสมหะ]]หรือน้ำมูกอาจเป็นตั้งแต่สีเหลืองใส ๆ จนถึงสีเขียว ซึ่งไม่ได้บ่ง[[เชื้อโรค]]/[[ไวรัส]]ที่ทำให้เกิดโรค
* โดยทั่วไป [[วิตามินซี]]ไม่ได้ช่วยป้องกัน[[โรคหวัด]] แม้อาจจะมีฤทธิ์ป้องกันเมื่อ[[ออกกำลังกาย]]ในอากาศหนาว และอาจลดระยะและความรุนแรงของโรคเมื่อติดแล้ว
* สำหรับคนที่มี[[ผิวหนังอักเสบ]] (eczema) [[การอาบน้ำ]]ไม่ได้ทำให้[[ผิวหนัง|ผิว]]แห้งและจริง ๆ อาจมีประโยชน์
* ไม่มีและไม่เคยมี [[โครงการ]]อะไร ๆ ที่ให้[[การฟอกเลือด]] เพื่อแลกเปลี่ยนกับแถบเหล็กเปิด[[กระป๋องเครื่องดื่ม]] ข่าวลือนี้มีอย่างช้าตั้งแต่คริสต์ทศวรรษ 1970 โดยอ้างว่าเป็นโปรแกรมของมูลนิธิไตแห่งชาติ (สหรัฐ) แต่มูลนิธิปฏิเสธว่ามีโปรแกรมนี้ โดยให้ข้อสังเกตว่าค่าใช้จ่ายการฟอกไต 80% ในสหรัฐมาจากโปรแกรม Medicare ของรัฐบาลกลาง แต่ก็มีองค์กรการกุศลในสหรัฐที่รับแถบเปิดกระป๋อง แล้วขายเศษโลหะให้กับบริษัท[[รีไซเคิล]]
* [[นอแรด]]ผงไม่ได้ใช้ในยาจีน (犀角, "นอแรด") เพื่อกระตุ้น[[อารมณ์ทางเพศ]] แต่ใช้เพื่อลด[[ไข่ (ชีววิทยา)|ไข้]]และการหดเกร็งของ[[กล้ามเนื้อ]] ซึ่งเป็นการรักษาที่ไม่มีหลักฐานทาง[[เวชปฏิบัติอิงหลักฐาน]]
* [[สนิม]]ไม่ได้ทำให้เป็น[[บาดทะยัก]] แม้สนิมอาจจะพบในที่ต่าง ๆ ร่วมกับแบคทีเรีย ''Clostridium tetani'' ซึ่งเป็นเหตุของโรค แต่ตัวสนิมเองก็ไม่ได้เป็นเหตุ

=== สิ่งประดิษฐ์ ===
* [[ทอมัส เอดิสัน]]ไม่ได้ประดิษฐ์[[หลอดไฟ]] แต่เขาได้พัฒนาหลอดไฟที่ "ใช้การได้" แรกในปี ค.ศ. 1880 ซึ่งใช้ใย[[ไม้ไผ่]]ที่ผ่านกระบวนการคาร์บอไนเซชัน ก่อนการประดิษฐ์หลอดไฟที่มีประสิทธิภาพยิ่งกว่าในปี 1881 ซึ่งใช้ใยเซลลูโลส
* [[เฮนรี ฟอร์ด]] ไม่ได้ประดิษฐ์[[รถยนต์]]หรือการผลิตแบบสายการประกอบ แต่เขาปรับปรุงกระบวนการผลิตแบบสายการประกอบอย่างสำคัญ บางครั้งด้วยความคิดของตัวเองแต่บ่อยครั้งด้วยความคิดลูกจ้างที่เขาสนับสนุน จริง ๆ เป็น[[คาร์ล เบนซ์]] (ผู้ร่วมตั้งบริษัท[[เมอร์เซเดส-เบนซ์]]) ที่ได้เครดิตว่าประดิษฐ์รถยนต์ปัจจุบันรุ่นแรก และการผลิตแบบสายการประกอบก็มีมาตั้งนานแล้ว เช่น โรงงานสรรพาวุธของเวนิส (Venetian Arsenal) ที่เริ่มตั้งแต่ปี ค.ศ. 1104
* [[เบนจามิน แฟรงคลิน]] ไม่ได้ประดิษฐ์หรือเสนอการใช้[[เวลาออมแสง]] จริง ๆ แล้ว [[ยุโรป]]ในยุคคริสต์ศตวรรษที่ 18 ไม่ได้ใช้[[ตารางเวลา]]ที่แม่นยำขนาดนั้น
* [[กูลเยลโม มาร์โกนี]] ไม่ได้ประดิษฐ์[[วิทยุ]] แต่ได้ปรับปรุงให้ทันสมัยเพื่อกระจายเสียงต่อสาธารณชนและเพื่อการสื่อสาร
* อดีต[[รองประธานาธิบดีสหรัฐ]][[อัล กอร์]] ไม่ได้กล่าวว่า เขา "ประดิษฐ์" [[อินเทอร์เน็ต]] แต่เขาได้พูดว่า "ในช่วงการรับใช้ใน[[รัฐสภาสหรัฐ]]ของผม ผมได้ริเริ่มสร้างอินเทอร์เน็ต" ซึ่งหมายถึงงานทางการเมืองของเขาเพื่อพัฒนาอินเทอร์เน็ตเพื่อให้มวลชนได้ใช้อย่างกว้างขวาง คือ กอร์เป็นผู้ร่าง "กฎหมายคอมพิวเตอร์และการสื่อสารที่มีประสิทธิภาพสูง ค.ศ. 1991 (High Performance Computing and Communication Act of 1991)" ดั้งเดิม ซึ่งได้ให้งบประมาณอย่างสำคัญแก่ศูนย์[[ซูเปอร์คอมพิวเตอร์]]ต่าง ๆ ทำให้สามารถอั๊ปเกรตแกนหลักของอินเทอร์เน็ตที่มีอยู่แล้ว คือ NSFNet และพัฒนา[[เว็บเบราว์เซอร์]] NCSA Mosaic ซึ่งสร้างความนิยมต่อ[[เวิลด์ไวด์เว็บ]]
* [[เจมส์ วัตต์]] ไม่ได้ประดิษฐ์[[เครื่องจักรไอน้ำ]] และไอเดียของเขาเกี่ยวกับพลังเครื่องจักรไอน้ำ ก็ไม่ได้แรงดลใจจากฝากาน้ำที่เปิดเองเพราะแรงดันไอน้ำ แต่วัตต์ได้พัฒนาเครื่องจักรไอน้ำแบบ Newcomen แรก ที่ประสบความสำเร็จทาง[[การตลาด]]ในคริสต์ทศวรรษ 1760 และ 1770 โดยทำการปรับปรุงที่สำคัญยิ่งในการวางตลาด ซึ่งก็คือเพิ่มประสิทธิภาพของคอนเด็นเซอร์ตัวนอก และประดิษฐ์กลไกที่เปลี่ยนการเคลื่อนไหวแบบลูกสูบให้เป็นแบบหมุน เครื่องจักรใหม่ของเขาจึงได้ชื่อเสียงอันโด่งดังต่อมา

=== วัสดุศาสตร์ ===
* [[แก้ว]]จะไม่ไหลที่[[อุณหภูมิห้อง]]โดยเป็น[[ของเหลว]]ที่มี[[ความหนืด]]สูง แม้แก้วจะมีลักษณะระดับ[[โมเลกุล]]บางอย่างคล้ายกับของเหลว แต่ที่อุณหภูมิห้อง มันเป็น "ของแข็งอสัณฐาน" (amorphous solid) ที่จะเริ่มไหลก็ต่อเมื่อถึงขีด[[อุณหภูมิ]]ที่เริ่มเปลี่ยนเป็นของเหลว (glass transition) ถึงกระนั้น ธรรมชาติการเปลี่ยนเป็นของเหลวของแก้ว ก็ยังไม่ขัดเจนทางวิทยาศาสตร์ แม้[[งานกระจกสี]]บ่อยครั้งจะหนาที่ด้านล่างมากกว่าด้านบน ซึ่งอ้างเป็นตัวอย่างของการไหลของแก้วอย่างช้า ๆ โดยใช้เวลาเป็นศตวรรษ ๆ แต่ความไม่เท่ากันนี้จริง ๆ เป็นผลของกระบวนการผลิตกระจกในเวลานั้น และช่างก็มักจะติดกระจกให้ส่วนหนากว่าอยู่ด้านล่าง แต่ก็มีกระจกเก่า ๆ ที่มีส่วนหนาอยู่ด้านบนที่พบแล้วอย่างสามัญอีกด้วย อนึ่ง ความบิดเบี้ยวเช่นนี้ก็ไม่พบในวัสดุแก้วอื่น ๆ รวมทั้ง[[ประติมากรรม]]หรือ[[เครื่องมือ]]ซึ่งใช้ในการมองเห็นที่มีอายุราวเดียวกันหรือแม้แต่มากกว่า นักวิจัยคนหนึ่งประเมินในปี ค.ศ. 1998 ว่า เพื่อจะให้แก้วไหลที่อุณหภูมิห้อง มันจะต้องใช้เวลาเป็นหลายเท่าของอายุโลก
* [[เพชร]]โดยมากไม่ได้เกิดจากถ่านภายใต้[[แรงดัน]]สูง เพชรที่ขุดได้จาก[[เหมืองแร่]]กว่า 99% เกิดในความร้อนและแรงดันสูงใต้[[ผิวโลก]]ประมาณ 144 กม. ส่วนถ่านเกิดจากพืช[[ยุคก่อนประวัติศาสตร์]]ที่ฝังอยู่ใต้ผิวโลกตื้นกว่ามาก และมีโอกาสน้อยที่จะเคลื่อนลงลึกกว่า 3.2 กม. ผ่านกระบวนการ[[ธรณีวิทยา]]ที่สามัญ อนึ่ง เพชรโดยมากที่ได้หาอายุจะเก่าแก่กว่าพืชบนบกแรกสุด และดังนั้น จึงเก่ากว่าถ่าน แต่ก็เป็นไปได้ว่า เพชรอาจเกิดขึ้นจากถ่านใน **เขตมุดตัวของเปลือกโลก*' (subduction zone) และในที่[[สะเก็ดดาว]]วิ่งกระทบโลก แต่เพชรเช่นนี้มีน้อยและแหล่งคาร์บอนที่สร้างเพชร ก็มีโอกาสเป็นหินคาร์บอเนตและคาร์บอนอินทรีย์ในตะกอนมากกว่าถ่าน

=== คณิตศาสตร์ ===
* ไม่มีหลักฐานว่าคน[[กรีกโบราณ]]ได้ออกแบบ[[พาร์เธนอน]]ให้เข้ากับ[[อัตราส่วนทอง]] พาร์เธนอนได้สร้างเสร็จเมื่อปี 438 ก่อน ค.ศ. ซึ่งเกิดก่อน[[ยุคลิด]]ผู้กล่าวถึงอัตราเป็นครั้งแรกในบันทึกโดย 1 ศตวรรษ และเช่นกัน ผลงาน *Vitruvian Man* ของ[[เลโอนาร์โด ดา วินชี]] ก็ไม่ได้กล่าวถึงอัตรานี้ แม้งานจะอธิบายถึงอัตราอื่น ๆ

[[ไฟล์:Equal transit-time NASA wrong1.gif|thumb | upright = 1.2| ภาพอธิบายที่ไม่ถูกต้อง เรื่อง[[อากาศ]]ที่วิ่งผ่านปีกโดยใช้เวลาเท่ากันซึ่งเป็น[[แรงยกทางอากาศพลศาสตร์|เหตุยกเครื่องบิน]]ทำให้บินได้ ]]
=== ฟิสิกส์ ===
* เป็นเรื่องไม่จริงว่า อากาศใช้เวลาเท่ากันในการวิ่งผ่านด้านบนและด้านล่างปีกเครื่องบิน ความเข้าใจผิดนี้ ซึ่งบางครั้งเรียกว่า equal transit-time fallacy/theory มีอยู่ในทั้งตำรา หนังสืออ้างอิงไม่เฉพาะทาง และแม้แต่คู่มือฝึกนักบินทั่วไป จริง ๆ แล้ว อากาศผ่านด้านบนของปีกที่สร้างแรงยก จะวิ่งเร็วกว่าที่ทฤษฎีนี้แสดง ดังนั้น การเป่าลมเหนือ[[กระดาษ]]งอจริง ๆ จึงไม่ได้แสดงหลักแบร์นูลลี (Bernoulli's principle) แม้นี่จะใช้เป็น[[การทดลอง]]เพื่อแสดงหลักนี้อย่างสามัญใน[[ห้องเรียน]] การเชื่อมการไหลของอากาศที่ด้านทั้งสองของกระดาษกับ[[สมการ]]ของแบร์นูลลีไม่ถูกต้อง เนื่องจากอากาศที่อยู่ด้านบนและด้านล่างเป็นสนามการไหลคนละอัน และหลักของแบร์นูลลีใช้ได้กับสนามการไหลอันเดียวกันเท่านั้น กระดาษยกขึ้นก็เพราะอากาศวิ่งผ่านแนวโค้งของกระดาษ และกระแสการไหลที่เป็นเส้นโค้งจะทำให้เกิดความแตกต่างของ[[ความดัน]]โดยเป็นแนวตั้งฉากกับแนวการไหล ส่วนหลักของแบร์นูลลีพยากรณ์ว่า การลดความดันจะสัมพันธ์กับการเพิ่มความเร็ว คือ เมื่ออากาศวิ่งผ่านเหนือกระดาษ มันจะวิ่งเร็วกว่าเมื่อออกจากปากคนเป่า แต่นี่ก็ไม่ใช่สิ่งที่ปรากฏในการแสดงเช่นนี้
* อาศัยปรากฏการณ์[[โคริออลิส]] [[น้ำ]]ไม่ได้ไหลลงท่อโดยหมุนทวนเข็มนาฬิกาใน[[ซีกโลกเหนือ]] และหมุนตามเข็มนาฬิกาเท่านั้นใน[[ซีกโลกใต้]] แต่คำอ้างว่า ปรากฏการณ์โคริออลิสมีแรงน้อยเกินที่จะมีอิทธิพลต่อการหมุนไหลลงของน้ำก็ผิดเหมือนกัน เพราะปรากฏการณ์โคริออลิสมีจริง และก็มีผลต่อการไหลออกของน้ำด้วย แต่น้อยเมื่อเทียบกับปัจจัยอื่น ๆ มากมายรวมทั้งกระแสน้ำที่มีอยู่แล้ว เศษอะไรที่อยู่ในน้ำ และรูปร่างสัณฐานของอ่างน้ำเป็นต้น และจะสามารถเห็นการไหลลงของน้ำทั้งตามเข็มและทวนเข็มนาฬิกา ไม่ว่าจะซีกโลกเหนือหรือใต้ อย่างไรก็ดี ทีมนักวิจัยที่[[เอ็มไอที]]ได้ใส่น้ำลงในแท็งค์[[ทรงกระบอก]]พิเศษ (ในซีกโลกเหนือ) ปิดผนึกแล้ว ปล่อยให้ลงตัววันหนึ่ง เมื่อปล่อยให้ไหลออก มันก็จะไหลวนทวนเข็มนาฬิกา ซึ่งยืนยัน[[สมมติฐาน]]ว่า ปรากฏการณ์โคริออลิสมีผลต่อการไหลออกของน้ำแม้ในถังเล็ก ๆ โดยการทดลองนี้สามารถทำซ้ำเหมือนกันในที่ต่าง ๆ ของซีกโลกเหนือ และเมื่อทำที่นคร[[ซิดนีย์]]อันอยู่ในซีกโลกใต้ ก็เกิดผลตรงกันข้ามกัน
* ความคิดว่า [[ฟ้าผ่า|ฟ้าจะไม่ผ่า]]ลงที่เดิมสองครั้งเป็นความเชื่อที่ไร้เหตุผล ซึ่งเก่าแก่ที่สุด รู้จักดีที่สุดในเรื่องฟ้าผ่า เพราะไม่มีเหตุผลอะไรที่ฟ้าจะไม่ผ่าที่เดียวกันสองครั้งหรือมากกว่า คือหากมีพายุฝนฟ้าคะนอง ณ ที่ใดที่หนึ่ง มีวัตถุที่อยู่สูงหรือนำ[[ไฟฟ้า]]ได้ดีที่สุด (คือมีระยะทางสั้นที่สุดจากแหล่งกระแสไฟฟ้า) ก็จะมีโอกาสถูกฟ้าผ่ามากที่สุด ยกตัวอย่างเช่น ฟ้าผ่า[[ตึกเอ็มไพร์สเตต]]ใน[[นครนิวยอร์ก]]ถึงประมาณ 100 ครั้งต่อปี
* เหรียญ[[เพนนี]] (ของ[[สหรัฐ]]ปัจจุบัน[[หนัก]]ประมาณ 2.5 ก. มี[[เส้นผ่าศูนย์กลาง]] 19.05 มม. หนา 1.52 มม. เป็น[[สังกะสี]]ชุบ[[ทองแดง]]) ที่ปล่อยให้ตกลงจาก[[ตึกเอ็มไพร์สเตต]] (สูง 102 ชั้น โดยชั้นยอดสูงที่ 373 ม.) จะไม่ฆ่าคนที่ตกใส่หรือทำให้ทางเดินถนนแตก เพราะความเร็วปลาย (terminal velocity) ของเหรียญที่ตกจะอยู่ที่ประมาณ 50-80 กม./ชม. โดยเหรียญจะไม่ตกลงเร็วกว่านั้นไม่ว่าจะปล่อยจากที่สูงเท่าไร เหรียญที่ตกลงเร็วเท่านั้น จะไม่พอเจาะถึง[[สมองมนุษย์]]หรือทำให้[[คอนกรีต]]แตก ดังที่รายการ "[[นักพิสูจน์ท้าทดลอง]]" ให้ข้อสังเกต ตึกนี้ไม่สมกับความเข้าใจผิดนี้เลย เพราะรูปเรียวของตึกทำให้เป็นไปไม่ได้ที่จะปล่อยอะไรจากยอดตึกให้ตกลงที่ถนนข้างตึก แต่รายการก็ได้ชี้ว่า นี่ไม่ได้หมายความว่าการปล่อยเหรียญลงจากที่สูงจะปลอดภัย เพราะก็ยังสามารถเป็นอันตรายได้

=== จิตวิทยา ===
* [[ภาวะเสียการอ่านเข้าใจ]] (Dyslexia) ไม่ใช่โรคทาง[[ประชาน]]ที่เห็น[[ตัวอักษร]]กลับลำดับ หรือคำกลับลำดับ หรือตัวอักษรเหมือนสะท้อนในกระจก แต่เป็นโรคของบุคคลที่มี[[เชาวน์ปัญญา]]อย่างน้อยในระดับ[[เฉลี่ย]] ที่มีปัญหาสะกดคำ อ่านให้เร็ว เขียนคำ ออกเสียงของคำในใจ อ่านออกเสียงคำต่าง ๆ และเข้าใจสิ่งที่อ่าน แม้คนไข้อาจมีปัญหาเกี่ยวกับอักษรกลับลำดับได้ด้วย แต่นี่ก็ไม่ใช่ลักษณะเฉพาะของภาวะเสียการอ่านเข้าใจ
* ไม่มี[[หลักฐานทางวิทยาศาสตร์]]ว่ามีผู้ใหญ่ที่จำได้เหมือน "ถ่ายรูป" (คือจำอะไรได้แม่นยำจนเหมือนเลียน[[กล้องถ่ายรูป]]) แต่ก็มีเด็กเล็ก ๆ ที่จำได้แม่นยำมาก (คือมี eidetic memory) อย่างน้อยก็ช่วงระยะสั้น ๆ แม้มีคนที่อ้างว่าจำได้เหมือนถ่ายภาพ แต่คนเหล่านี้จำได้ดีก็โดยอาศัยเทคนิคการจำแบบ[[นีโมนิค]] แต่ก็ไม่ใช่สมรรถภาพตามธรรมชาติที่เก็บความจำได้อย่างละเอียด และก็มีคนน้อยมากที่มีความจำเยี่ยมมาก (exceptional memory) ด้วย ถึงกระนั้น ก็ไม่มีใครจำได้เหมือนบันทึกด้วยกล้อง
* [[โรคจิตเภท]] (schizophrenia) ไม่ใช่โรคเดียวกับ "ความผิดปกติของเอกลักษณ์แบบดิสโซสิเอทีฟ" (dissociative identity disorder) คือการมี[[บุคลิกภาพ]]หลายบุคลิก โดยรากศัพท์แล้ว คำว่า "schizophrenia" มาจากคำ[[ภาษากรีก]] คือ skhizein (σχίζειν, แปลว่า "แยก" ) และ phrēn, phren- (φρήν, φρεν- แปลว่า "จิต") และเป็นการวางติดกันที่เสนอโดยจิตแพทย์ชาวสวิส[[ออยเกน บลอยเลอร์]] ซึ่งอาจเป็นมูลเหตุของความเข้าใจผิดนี้

=== การขนส่ง ===
* ของเสียจาก[[ส้วม]]จะไม่ปล่อยทิ้งจาก[[เครื่องบิน]]อย่างไม่จำเป็น โดยจะเก็บไว้ในแท็งค์ที่รถดูดส้วมที่[[สนามบิน]]จะจัดการ แต่ก็มีน้ำแข็งสีน้ำเงินซึ่งมาจากแท็งค์ส้วมรั่วโดยอุบัติเหตุของเครื่องบิน อย่างไรก็ดี [[รถไฟ]]โดยสารในอดีตก็เคยชักโครกปล่อยลงตาม[[ทางรถไฟ|ราง]] แต่รถไฟปัจจุบันปกติจะมีแท็งค์ส้วมและดังนั้นก็จะไม่ปล่อยของเสียทิ้งเช่นกัน
* [[แบตเตอรี่แบบตะกั่ว-กรด|แบตเตอรี่รถยนต์]]ที่เก็บไว้บนพื้น[[คอนกรีต]] ไม่ได้เสียไฟเร็วกว่าเทียบกับเมื่อเก็บไว้บนวัสดุอย่างอื่น [[ชาวอเมริกัน]]บางพวกกังวลว่า[[คอนกรีต]]เป็นอันตรายต่อแบตเตอรี่ เพราะแบตเตอรี่ในยุคต้น ๆ อาจมีปัญหาเรื่อง[[ความชื้น]]จากพื้นเนื่องกับตัวหุ้มแบตเตอรี่มีรูพรุนรั่วได้ แต่หลายปีแล้วที่[[แบตเตอรี่แบบตะกั่ว-กรด]]มีตัวหุ้มทำจากพอลิโพรพิลีนที่ซึมผ่านไม่ได้ และบางชนิดก็ไม่ต้องบริหารจัดการ ดังนั้น จึงไม่มีจุดให้กรดแบตเตอรีไหลออกได้
* [[ท่าอากาศยานสุวรรณภูมิ]]ไม่ได้อยู่ในเขตพื้นที่กรุงเทพมหานคร  แต่ตั้งอยู่ในเขต[[อำเภอบางพลี]] [[จังหวัดสมุทรปราการ]] อย่างไรก็ตามท่าอากาศยานสุวรรณภูมิอยู่ใกล้กับ[[เขตลาดกระบัง]]และ[[เขตประเวศ]] กรุงเทพมหานคร นอกจากนี้ท่าอากาศยานสุวรรณภูมิยังมักถูกเรียกว่า "Bangkok Airport"

== ดูเพิ่ม ==

* [[การเหมารวม]]
* [[ตำนานพื้นบ้าน]]
* [[ทฤษฎีสมคบคิด]]
* *นักพิสูจน์ท้าทดลอง''
* รายชื่อความเอนเอียงทางประชาน
* วิทยาศาสตร์เทียม
* เหตุผลวิบัติ

## เชิงอรรถ

## อ้างอิง

## แหล่งข้อมูลอื่น

* 
* 
* 
* 
* 
* 
* 
* 
* 
* 
* List of children's misconceptions about science
* Misconceptions taught by science textbooks
* Bad Science
* Bad Chemistry 
* Snopes - Urban Legend Reference

*